open-index/open-wikipedia-markdown huggingface dataset:
അവിട്ടത്തൂർ മഹാദേവക്ഷേത്രം

കേരളത്തിലെ തൃശൂർ ജില്ലയിലെ ഇരിഞ്ഞാലക്കുടയിൽ നിന്നും നാല് കിലോമീറ്റർ അകലെയുള്ള അവിട്ടത്തൂർ ഗ്രാമത്തിലാണ് **അവിട്ടത്തൂർ ശിവക്ഷേത്രം** സ്ഥിതി ചെയ്യുന്നത്‌. ഈ ക്ഷേത്രത്തിന്‌ ഒരു മഹാക്ഷേത്രത്തിൻറെ പ്രൗഡിയുണ്ട്‌. ക്ഷേത്ര നിർമ്മാണശൈലി പ്രാചീനത വിളിച്ചറിയിക്കുന്നു. പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണ് അവിട്ടത്തൂർ ക്ഷേത്രം
thumb|300px|പടിഞ്ഞാറേ ക്ഷേത്രഗോപുരം

## ചരിത്രം
അവിട്ടത്തൂർ ഗ്രാമത്തിലെ 28 ഇല്ലക്കാരുടേതായിരുന്നു ഈ ക്ഷേത്രം. ഇന്ന് അതിൽ മിക്ക ഇല്ലങ്ങളും ഇല്ല. പരശുരാമൻ പ്രതിഷ്ഠ നടത്തി എന്നു വിശ്വസിക്കപ്പെടുന്ന ഈ ക്ഷേത്രത്തിൽ പിന്നീട്‌ അഗസ്ത്യമുനി സാന്നിദ്ധ്യം ചെയ്ത്‌ ഗ്രാമവാസികൾക്ക് നേതൃത്വം നൽകി ക്ഷേത്രത്തിലെ ആചാരനുഷ്ഠാനങ്ങൾക്ക് രൂപം നൽകിയതാണെന്നും പറയപ്പെടുന്നു. പ്രസിദ്ധമായ **അവിട്ടത്തൂർ ശാസനം** ക്ഷേത്രത്തിൻറെ പ്രാചീനതയിലേക്ക് വിരൽചൂണ്ടുന്നതാണ്.

## പ്രതിഷ്ഠകൾ
thumb|300px|നാലമ്പലവും വട്ട ശ്രീകോവിലും
സാമാന്യം വലിയ രണ്ടുനില വട്ടശ്രീകോവിലുള്ള ഈ ക്ഷേത്രത്തിൽ മുഖ്യ പ്രതിഷ്ഠ ശിവനാണ്. പടിഞ്ഞാട്ട് ദർശനമായി രൗദ്രഭാവത്തിലാണ് ശിവൻ ഇവിടെ വാഴുന്നത്. ശ്രീകോവിലിൽ കാണുന്ന വലിയ ശിവലിംഗം കിരാതമൂർത്തി സങ്കല്പത്തിലാണ് ആരാധിക്കുന്നത്‌. എന്നാൽ ദക്ഷിണാമൂർത്തി, ഉമാമഹേശ്വരൻ എന്നീ ഭാവങ്ങളും ഇവിടെ ശിവപ്രതിഷ്ഠയ്ക്കുണ്ട്. ഉപദേവതകൾ ഗണപതിയും നാഗരാജാവും നാഗയക്ഷിയും അയ്യപ്പനും നന്ദിയുമാണ്. കൂടാതെ ക്ഷേത്രത്തിനകത്തുള്ള ഹോമകുണ്ഡത്തിനടുത്ത്‌ അഗസ്ത്യമുനിയുടെ പ്രതിഷ്ഠയുണ്ട്‌.

## ക്ഷേത്രം
ക്ഷേത്രത്തിൻറെ നമസ്കാരമണ്ഡപത്തിനു മുകളിൽ കലാവിരുതോടെ രചിച്ച പാലാഴിമഥനം കഥയും,  ശ്രീകോവിലിലെ കിരാതം കഥയും വളരെ മനോഹരമാണ്.

## അവിട്ടത്തൂർ ശാസനം

ഇരിങ്ങാലക്കുടയ്ക്കടുത്തുള്ള അവിട്ടത്തൂരിലെ താഴെക്കാട്ടു പള്ളിയിൽ സ്ഥാപിക്കപ്പെട്ട ശാസനം. ഊരിന്റെ ഭരണത്തിൽ പൊതുവാളിനെയും ഊരാളന്മാരെയും നിയന്ത്രിക്കുന്നതാണ് വിഷയം. കുലശേഖരരാജാവ് കോതരവിയുടെ ഈ ലിഖിതത്തിൽ . **(എ. ഡി. 917)**. ചേരമാൻ മാതേവിയുടെ ചേരിക്കൽനിലം (രാജഭൂമി) അവിട്ടത്തൂർ ശിവക്ഷേത്രത്തിലേക്ക് ചേരുമ്പോൾ ചെയ്ത വ്യവസ്ഥകളാണുള്ളത്. **കടകൊട്ടു കച്ചം**' കച്ചം' എന്നറിയപ്പെടുന്ന ഈ വ്യവസ്ഥകളാൽ ഊരാളർ കർശനമായി നിയന്ത്രിക്കപ്പെടുന്നതായി മനസ്സിലാക്കാം. താഴെക്കാട്ട് ശിവക്ഷേത്രത്തിലെ ഊരാളരെയാകാം ഇവിടെ പരാമർശിക്കുന്നതെന്ന് അഭിപ്രായമുണ്ട്. മൂഴിക്കളം കച്ചം പോലെയുള്ള ചട്ടങ്ങളാണ് കടങ്കാട്ടു കച്ചം. ആയിരവർ എന്ന ഊരിന്റെ ഭരണ കാര്യത്തിൽ ഊരാളരും പൊതുവാളും ഇടപെട്ടു കൂടെന്നും കല്പനയുണ്ട്.

താഴെക്കാട്ട് പീടിക പണിത് കച്ചവടം ചെയ്തു കൊള്ളാൻ രണ്ടുവ്യാപാരികൾക്ക് ‍ അനുമതി നൽകുന്ന ഒരു രേഖയും താഴെക്കാട്ടുപള്ളിയിലുണ്ട്. ഇത് താഴെക്കാട്ടു പള്ളിലിഖിതം (**എ.ഡി. 1024**) എന്നറിയപ്പെടുന്നു

## വിശേഷദിവസങ്ങൾ
ക്ഷേത്രത്തിലെ ഉത്സവം മകരമാസത്തിലാണ്. തിരുവാതിര ആറാട്ടായി പത്ത് ദിവസം ആഘോഷിക്കുന്നു. ആദ്യകാലങ്ങളിൽ ധനുമാസത്തിൽ തുടങ്ങി മകരമാസത്തിൽ തിരുവാതിര ആറാട്ടായി 28 ദിവസത്തെ ഉത്സവം ഉണ്ടായിരുന്നു. പിന്നീടുണ്ടായ സാമ്പത്തികക്ലേശങ്ങൾ മൂലം പത്തുദിവസമാക്കി ചുരുക്കുകയായിരുന്നു. കൂടാതെ, ശിവരാത്രിയും അതിവിശേഷമാണ്. ക്ഷേത്രത്തിലെ പ്രതിഷ്ഠാദിനം മിഥുനമാസത്തിലെ മകം നക്ഷത്രത്തിലാണ്. അന്നേദിവസം ഇത് വളരെ ഭംഗിയായി പ്രതിഷ്ഠാദിനം ആഘോഷിക്കുന്നുണ്ട്.

## ചിത്രശാല

ചിത്രം:AvittathurSivaTemple2.JPG|ഊട്ടുപുര
ചിത്രം:AvittathurSivaTemple3.JPG|അഗസ്ത്യമുനി തപസ് ചെയ്തു എന്നു വിശ്വസിക്കപ്പെടുന്ന സ്ഥലം
ചിത്രം:AvittathurSivaTemple4.JPG|കിഴക്കെ ഗോപുരം
ചിത്രം:AvittathurSivaTemple6.JPG|പടിഞ്ഞാറെ നടപന്തൽ


## അവലംബം



വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ഗ്രാമക്ഷേത്രങ്ങൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
കപിലവസ്തു

ഇന്ത്യൻ ഉപഭൂഖണ്ഡത്തിലെലെ ഒരു പുരാതന നഗരവും ശാക്യവംശത്തിന്റെ രാജ്യതലസ്ഥാനവുമായിരുന്നു **കപിലവസ്തു**. ഇപ്പോൾ നേപ്പാളിലാണിത് സ്ഥിതി ചെയ്യുന്നത്. ശുദ്ധോദന രാജാവും മായാദേവിയും, വീടുവിട്ടിറങ്ങുന്നതുവരെ അവരുടെ മകനായ സിദ്ധാർത്ഥ രാജകുമരനും ഇവിടെയാണ് ജീവിച്ചിരുന്നത് എന്നു കരുതുന്നു. ശ്രീബുദ്ധന്റെ ജന്മസ്ഥലമായ ലുംബിനിക്കടുത്ത് സ്ഥിതി ചെയ്യുന്ന ഈ സ്ഥലം ബുദ്ധമത തീർത്ഥാടനകേന്ദ്രമാണ്. കപിലവസ്തു രാജ്യത്തിന്റെ വലിയ ഒരു ഭാഗം ഇന്ന് നേപ്പാളിലും ബാക്കി ഇന്ത്യയിലും സ്ഥിതി ചെയ്യുന്നു.

ശാക്യരുടെ തലസ്ഥാനവും ഗൗതമ ബുദ്ധന്റെ പിതാവ് രാജഭരണം നടത്തിയിരുന്ന സ്ഥലവും ആയതിനാൽ, കപിലവസ്തു ഗൗതമ ബുദ്ധന്റെ ബാല്യകാല വസതിയായിരുന്നുവെന്ന്  തിപിടകം പോലുള്ള ബുദ്ധമത പ്രാമാണിക ഗ്രന്ഥങ്ങൾ അവകാശപ്പെടുന്നു. സിദ്ധാർത്ഥ ഗൗതമൻ തന്റെ ജീവിതത്തിന്റെ 29 വർഷം ചെലവഴിച്ച സ്ഥലമാണ് കപിലവസ്തു.  ബുദ്ധമത ഗ്രന്ഥങ്ങൾ പ്രകാരം വേദമുനി കപിലന്റെ പേരിലാണ് ഈ നഗരം അറിയപ്പെടുന്നത്.

യുനെസ്കോ ലുംബിനിക്കൊപ്പം കപിലവസ്തുവിനേയും ലോക പൈതൃകകേന്ദ്രമായി പ്രഖ്യാപിച്ചിട്ടുണ്ട്.

## കപിലവസ്തുവിനായി നടത്തിയ പര്യവേഷണങ്ങൾ

ഇവിടെ തീർത്ഥാടനം നടത്തിയ ചൈനീസ് ബുദ്ധ സന്യാസിമാരായ ഫാഹിയനും പിന്നീട് ഷ്വാൻ ത്സാങ്ങും എഴുതിയ വിവരണങ്ങളെ ആശ്രയിച്ചാണ് പത്തൊൻപതാം നൂറ്റാണ്ടിൽ കപിലവാസ്തു എന്ന ചരിത്രപ്രധാനമായ സ്ഥലത്തിനായുള്ള തിരച്ചിൽ നടത്തിയത്. 

ഒരു വിഭാഗം പുരാവസ്തുശാസ്ത്രജ്ഞരുടെ അഭിപ്രായത്തിൽ ഈ സ്ഥാനം നേപ്പാളിലെ ഇന്നത്തെ തിലൗറകോട്ടിലും മറ്റുചില പുരാവസ്തുശാസ്ത്രജ്ഞരുടെ അഭിപ്രായത്തിൽ ഈ സ്ഥാനം ഇന്നത്തെ ഇന്ത്യയിലെ പിപ്രാവയിലുമാണ്: ഈ രണ്ടു സ്ഥലങ്ങളും പുരാതന കപിലവസ്തു രാജ്യത്തിന്റെ ഭാഗമായിരുന്നു. ഇവിടെ രണ്ടു സ്ഥലത്തുനിന്നും പുരാവസ്തു അവശിഷ്ടങ്ങൾ ലഭിക്കുകയും ചെയ്തിട്ടുണ്ട്.

## അവലംബം

വർഗ്ഗം:ബുദ്ധമതം
വർഗ്ഗം:നേപ്പാൾ
വർഗ്ഗം:നേപ്പാളിലെ ചരിത്രപ്രധാനമായ സ്ഥലങ്ങൾ
വർഗ്ഗം:നേപ്പാളിലെ പട്ടണങ്ങൾ
പിണ്ഡം

ഒരു വസ്തുവിലടങ്ങിയിരിക്കുന്ന ദ്രവ്യത്തിന്റെ അളവാണ്‌ **പിണ്ഡം** അഥവാ **ദ്രവ്യമാനം**. ഒരു വസ്തുവിന്റെ പിണ്ഡം, അതിൽ അടങ്ങിയിരിക്കുന്ന അണുക്കളുടെ എണ്ണത്തേയും ഓരോ അണുവിന്റേയും പിണ്ഡത്തേയും ആശ്രയിച്ചിരിക്കുന്നു. പിണ്ഡം അളക്കുന്നതിനുള്ള എസ്.ഐ. ഏകകം കിലോഗ്രാം ആണ്‌. 

വസ്തുക്കൾ അവയുടെ പ്രവേഗത്തിൽ വ്യതിയാനം വരുത്തുന്നതിൽ വിമുഖത കാണിക്കുന്നു. ഈ വിമുഖതയുടെ അളവിനെ പിണ്ഡം ആയി കണക്കാക്കുന്നു. ഒരു വസ്തുവിന്റെ പിണ്ഡവും ഊർജവും ആപേക്ഷികത സിദ്ധാന്തം വഴി ബന്ധപെട്ടിരിക്കുന്നു. നിശ്ചലമായ ഒരു വസ്തുവിന്റെ പിണ്ഡവും ഊർജ്ജവും സമമായിരിക്കും.

കിലോഗ്രാം കൂടാതെ ടൺ എന്നതും പിണ്ഡത്തിൻറെ അളവാണ്. കണികകളുടെ പിണ്ഡം ഇലക്ട്രോൺ വോൾട്ട് എന്ന യൂണിറ്റിൽ അളക്കുന്നു.ഇലക്ട്രോൺ വോൾട്ട് എന്നത് അടിസ്ഥാനപരമായി ഊർജ്ജത്തിന്റെ അളവാണ്. എന്നാൽ പിണ്ഡവും ഊർജ്ജവും തമ്മിലുള്ള തുല്യത കാരണം ഇത് പിണ്ഡത്തിന്റെ അളവായും ഉപയോഗിക്കുന്നു. തന്മാത്രകളുടെ പിണ്ഡം അറ്റോമിക്‌ മാസ്സ് യൂണിറ്റിൽ അളക്കുന്നു. 

പിണ്ഡവും ഭാരവും വ്യത്യസ്തമാണ്‌, ഗുരുത്വാകർഷണം ഒരു വസ്തുവിൽ ചെലുത്തുന്ന സ്വാധീനമാണ്‌ ഭാരം എന്നത്. ഒരു വസ്തു ഭൂമിയിൽ നിന്നും ചന്ദ്രനിലെത്തുമ്പോൾ അതിന്റെ ഭാരം കുറയുന്നെങ്കിലും പിണ്ഡത്തിന്‌ മാറ്റം വരുന്നില്ല.

## അവലംബം

* ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി

വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ
വർഗ്ഗം:പിണ്ഡം
അധിവർഷം

ഒരു വർഷത്തിൽ ഫെബ്രുവരി മാസത്തിനു 29  ദിവസം ഉണ്ടെങ്കിൽ ആ വർഷത്തെ **അധിവർഷം** എന്നു പറയുന്നു. ഒരു വർഷം 365.2425 ദിവസമാണ്‌  (365 ദിവസം, 5 മണിക്കൂർ , 49 മിനുട്ട്  12 സെക്കന്റ്). പക്ഷേ ഒരു സാധാരണ വർഷത്തിൽ 365 ദിവസം മാത്രമാണുള്ളത്. അതു കൊണ്ട് നാലു വർഷത്തിൽ ഒരിക്കൽ ഫെബ്രുവരി മാസത്തിൽ ഒരു ദിവസം അധികം ചേർക്കുന്നു. അങ്ങനെ ഉള്ള വർഷങ്ങളെ ആണു അധിവർഷം എന്നു പറയുന്നത്. എന്നാൽ ഇങ്ങനെ നാലുവർഷം കൂടുമ്പോൾ ഒരു ദിവസം ചേർക്കുന്നതു കൊണ്ട് ഓരോ വർഷവും 5 മണിക്കൂർ 49 മിനിറ്റ് 12 സെക്കന്റ് കൂട്ടുന്നതിനു പകരം ആറു മണിക്കൂർ ആണ്‌ കൂട്ടുന്നത്. ഈ വ്യത്യാസം പരിഹരിക്കുന്നതിനായി നൂറു കൊണ്ടു പൂർണ്ണമായി ഹരിക്കാവുന്ന വർഷമാണെങ്കിൽ ഫെബ്രുവരി മാസത്തിൽ 28 ദിവസം മാത്രമേ കാണുകയുള്ളു (1900, 2100) എന്നാൽ 400 കൊണ്ടു ഹരിക്കാവുന്ന വർഷമാണെങ്കിൽ ഫെബ്രുവരി മാസത്തിൽ 29 ദിവസം ഉണ്ടാവുകയും ചെയ്യും (2000, 2400). 

വർഗ്ഗം:കാലഗണന
എഡ്യുസാറ്റ്

വിദ്യാഭ്യാസ ആവശ്യങ്ങൾക്കുള്ള ഇന്ത്യയുടെ തദ്ദേശനിർമ്മിത ഉപഗ്രമാണ്‌ **ജിസാറ്റ്-3 (എഡ്യുസാറ്റ്)** (EDUSAT).2004 സപ്തംബർ 20 തിങ്കളാഴ്ച 4.01നാണ് എഡ്യുസാറ്റ് വിക്ഷേപിച്ചത്. 4.18ഓടെ ഉപഗ്രഹം ഭൂസ്ഥിര ഭ്രമണ പഥത്തിലെത്തിച്ചു. വിദ്യാഭ്യാസമേഖലക്ക് മാത്രമായി ഉദ്ദേശിച്ചുള്ള ഭാരതത്തിന്റെ ആദ്യ ഉപഗ്രഹമാണിത്.  ഉപഗ്രഹ വിക്ഷേപണ പേടകമായ ജിഎസ്എൽവി-എഫ്-01 ശ്രീഹരികോട്ടയിലെ സതീഷ് ധവാൻ ബഹിരാകാശ കേന്ദ്രത്തിൽ നിന്ന് ഈ ഉപഗ്രഹം വിക്ഷേപിച്ചത്.
## പ്രത്യേകതകൾ
1950 കിലോഗ്രാം ഭാരമുള്ള ഉപഗ്രഹമാണിത്. പൂർണമായും വിദ്യാഭ്യാസ ആവശ്യങ്ങൾക്കുള്ളതാണ് എഡ്യുസാറ്റ്. ഉപഗ്രഹാധിഷ്ഠിതമായ ഒരു വിദൂര വിദ്യാഭ്യാസ സംവിധാനത്തിന് വേണ്ടി ഏഴ് വർഷത്തെ പ്രയത്നഫലമായാണ് എഡ്യുസാറ്റിന് രൂപം നൽകിയത്. കല്പന-1, ഇൻസാറ്റ്-3സി എന്നീ ഉപഗ്രഹങ്ങളോടൊപ്പമാണ് എഡ്യുസാറ്റ് ജിയോസിക്രോണസ് ട്രാൻസ്ഫർ ഓർബിറ്റിൽ (ജിടിഒ) സ്ഥിതിചെയ്യുക. 
## വിക്റ്റേഴ്സ് പ്രോഗ്രാം
എഡ്യുസാറ്റ് വഴി രാജ്യത്തെ എല്ലാ വിദ്യാലയങ്ങളിലും നേരിട്ട് വിദ്യാഭ്യാസം എത്തിക്കുവാൻ വേണ്ടി വിഭാവനം ചെയ്തിരിക്കുന്ന ഒരു പദ്ധതിയാണ്‌ വിക്ടേർസ് പ്രോഗ്രാം (വെർസറ്റയിൽ ഐ സി ടി എനേബിൾഡ്  റിസോർസ് ഫോർ സ്റ്റുഡന്റ്സ്). പദ്ധതിയുടെ ഔപചാരികമായ ഉദ്ഘാടനം രാഷ്ട്രപതിയായിരുന്ന എ.പി.ജെ. അബ്ദുൾ കലാം 2005 ജൂലൈ 28-ന്‌ നിർവ്വഹിച്ചു. ഈ പദ്ധതി മൂലം രാജ്യത്തെ പ്രമുഖ എഞ്ചിനീയറിങ്ങ് കലാലയങ്ങൾ തമ്മിൽ ബന്ധിപ്പിക്കപ്പെടുകയും ഉപഗ്രഹാധിഷ്ഠിതമായ ഒരു വിദൂര വിദ്യാഭ്യാസം നടത്തുകയും ചെയ്യാം. പ്രമുഖ ആശുപത്രികളിൽ ടെലി മെഡിസിൻ സം‌വിധാനം എർപപെടുത്താനും ഈ ഉപഗ്രഹത്തിനു സാധിക്കും
http://victers.itschool.gov.in/ 

## കൂടുതൽ അറിവിന്‌
*ഐ.എസ്.ആർ.ഒ.

## അവലംബം


വർഗ്ഗം:വാർത്താവിനിമയ ഉപഗ്രഹങ്ങൾ
വർഗ്ഗം:ഇന്ത്യയുടെ ബഹിരാകാശപദ്ധതികൾ
വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
മലബാർ തീരം

ഇന്ത്യൻ ഉപഭൂഖണ്ഡത്തിന്റെ തെക്കുപടിഞ്ഞാറൻ തീരമാണ് **മലബാർ തീരം** എന്ന് അറിയപ്പെടുന്നത്. ഭൂമിശാസ്ത്രപരമായി, പശ്ചിമഘട്ടത്തിനും അറബിക്കടലിനും ഇടയിൽ അവയുടെ സാന്നിധ്യം മൂലം ഉണ്ടാകുന്ന മൺസൂൺപാതം കാരണം, തെക്കേ ഇന്ത്യയിലെ ഏറ്റവും ഈർപ്പമുള്ള പ്രദേശങ്ങൾ ഈ പ്രദേശത്താണ് സ്ഥിതി ചെയ്യുന്നത്. വ്യാപകമായ അർത്ഥത്തിൽ ഇന്ത്യയുടെ പടിഞ്ഞാറേ തീരത്തെ മുഴുവനായും മലബാർ തീരം എന്ന് വിളിക്കാറുണ്ടെങ്കിലും ആധുനിക നിർവചനം അനുസരിച്ച് കൊങ്കൺ മേഖല മുതൽ ഉപഭൂഖണ്ഡത്തിന്റെ തെക്കേ മുനമ്പായ കന്യാകുമാരി വരെയുള്ള തീരത്തെ സൂചിപ്പിക്കാൻ ഈ പദം ഉപയോഗിക്കുന്നു.

ഹിമാലയത്തിന് പുറത്തുള്ള ഇന്ത്യയിലെ ഏറ്റവും ഉയരമുള്ള സ്ഥലമായ ആനമുടി കൊടുമുടിയും ഇന്ത്യയിലെ ഏറ്റവും താഴ്ന്ന പ്രദേശമായ കുട്ടനാടും മലബാർ തീരത്താണ് സ്ഥിതിചെയ്യുന്നത്. കേരളത്തിന്റെ അരിക്കിണ്ണം എന്നറിയപ്പെടുന്ന കുട്ടനാട് ഇന്ത്യയിലെ ഏറ്റവും താഴ്ന്ന പ്രദേശവും, ലോകത്തിൽ സമുദ്രനിരപ്പിന് താഴെ സ്ഥിതി നടക്കുന്ന ചുരുക്കം കാർഷിക മേഖലകളിൽ ഒന്നുമാണ്.
 
മലബാറിന് സമാന്തരമായി നിലകൊള്ളുന്ന മലനിരയാണ് പശ്ചിമഘട്ടം. പശ്ചിമഘട്ടത്തിന്റെ കിഴക്കൻ മലമ്പ്രദേശത്തിനും പടിഞ്ഞാറൻ തീരത്തെ താഴ്ന്ന പ്രദേശത്തിനും ഇടയിലുള്ള ചെരിവുള്ള മേഖലയാണ് ഇത്. ഈർപ്പം നിറഞ്ഞ തെക്കുപടിഞ്ഞാറൻ മൺസൂൺ കാറ്റുകൾ ഇന്ത്യൻ ഉപഭൂഖണ്ഡത്തിന്റെ തെക്കൻ മുനമ്പിലേക്ക് വീശി അടിക്കുമ്പോൾ, പ്രദേശത്തിന്റെ സവിശേഷ ഭൂപ്രകൃതി കാരണം, രണ്ട് ശാഖകളായി പിരിയുന്നു: അറബിക്കടൽ ശാഖയും ബംഗാൾ ഉൾക്കടൽ ശാഖയും. ഇതിലെ അറബിക്കടൽ ശാഖയെ പശ്ചിമഘട്ടം തടയുന്നത് കൊണ്ട് മലബാർ മേഖലയിലെ കേരളം ഇന്ത്യയിൽ ആദ്യം മഴ കിട്ടുന്ന പ്രദേശമാകുന്നു. ഇന്ത്യയിലെ ജൈവവൈവിധ്യത്തിന്റെ ഒരു പ്രധാന കേന്ദ്രം കൂടിയാണ് മലബാർ മേഖല.

## ചരിത്രം

## ചിത്രശാല

File:Fishermen_of_Kerala_(1892).jpg|മലബാർ തീരത്ത് മത്സ്യത്തൊഴിലാളികൾ വല തുന്നുന്നു. (1890)
File:മലപ്പുറം ജില്ലയിൽ പൊന്നാനിയിലെ ഹാർബർ (1930-37).jpg|മലപ്പുറം ജില്ലയിൽ പൊന്നാനിയിലെ ഹാർബർ (1930-37)
File:കൊച്ചിയിലെ ഹാർബർ (1850-1897).jpg|കൊച്ചിയിലെ ഹാർബർ (1850-1897)


## ഇതും കാണുക

*മലബാർ

വർഗ്ഗം:കേരളത്തിലെ കടൽത്തീരങ്ങൾ
വർഗ്ഗം:കർണ്ണാടകത്തിലെ കടൽത്തീരങ്ങൾ
വർഗ്ഗം:കേരളത്തിലെ മേഖലകൾ
വർഗ്ഗം:മലബാർ
ജോൺ ബ്രിട്ടാസ്

കേരളത്തിലെ ഒരു പത്രപ്രവർത്തകനും കൈരളി ടി.വിയുടെ മാനേജിങ്ങ് ഡയരക്ടറും എഡിറ്ററുമാണു്  **ജോൺ ബ്രിട്ടാസ്** . 2011 മേയ് 4 മുതൽ 2013 മാർച്ച് 2 വരെ ഏഷ്യാനെറ്റ് കമ്യൂണിക്കേഷൻസിന്റെ ബിസിനസ് ഹെഡായി പ്രവർത്തിച്ചിട്ടുണ്ട്

## ജീവിതരേഖ
1966 ഒക്ടോബർ 24 ന്  ആലിലക്കുഴിയിൽ പൈലിയുടെയും അന്നമ്മയുടെയും മകനായി പുലിക്കുരുമ്പയിൽ ജനനം, ഇദേഹത്തിന് നാലു സഹോദരൻമ്മ്മാരും രണ്ടു സഹോദരി മ്മാരും ഉണ്ട്   തൃശൂർ ഡോൺബോസ്കോ റസിഡൻഷ്യൽ സ്കൂളിൽ നിന്ന് സ്കൂൾ വിദ്യാഭ്യാസം. തളിപ്പറമ്പ് സർ സയ്യിദ് കോളേജിൽ നിന്ന് പ്രീഡിഗ്രിയും തൃശ്ശർ കേരളവർമ്മ കോളേജിൽ നിന്ന് പൊളിറ്റിക്കൽ സയൻസിൽ ബിരുദവും, പയ്യന്നൂർ കോളേജിൽ നിന്നും ബിരുദാനന്തര ബിരുദവും നേടി. ദില്ലിയിലെ ജെ.എൻ.യു.-വിൽ എം.ഫിൽ. വിദ്യാർത്ഥിയായിരുന്നു. ഇക്കാലത്തു ദേശാഭിമാനിയുടെ ന്യൂ ഡെൽഹി ബ്യൂറോ ചീഫായി ജോലി നോക്കി. തുടർന്നു ആകാശവാണിയുടെ ഡൽഹി നിലയത്തിൽ വാർത്താ വായനക്കാരനായി ജോലി ചെയ്തു. നിലവിൽ കൈരളി ചാനലിന്റെ മാനേജിങ്ങ് ഡയരക്ടറും എഡിറ്ററുമാണു് ബ്രിട്ടാസ്.

## മാധ്യമശ്രദ്ധ
ബാബരി മസ്ജിദ്‌ പൊളിക്കുന്നതു റിപ്പോർട്ട് ചെയ്തതിലൂടെയും, ഗുജറാത്ത് കലാപം റിപ്പോർട്ട് ചെയ്തതിലൂടെയും ശ്രദ്ധേയനായി. അമേരിക്ക - ഇറാക്ക് യുദ്ധം നടക്കുമ്പോൾ കൈരളി ചാനലിനു വേണ്ടി  ഇറാക്കിൽ നേരിട്ട് പോയി വാർത്തകൾ നൽകിയിരുന്നു.  നേപ്പാൾ തെരഞ്ഞെടുപ്പ്, പാകിസ്ഥാൻ രാഷ്ട്രീയ സംഘർഷങ്ങൾ തുടങ്ങിയവയും റിപ്പോർട്ട് ചെയ്‌തു. മിനാരങ്ങൾ ധൂളികളായപ്പോൾ എന്ന ബാബ്‌റി മസ്ജിദിന്റെ പതനത്തെക്കുറിച്ചുള്ള പ്രത്യേക റിപ്പോർട്ട്  ശ്രദ്ധയാകർഷിച്ചു. പ്രധാനമന്ത്രിയുടെ മാധ്യമസംഘത്തിൽ അംഗമായി അമേരിക്ക, റഷ്യ തുടങ്ങി നിരവധി രാജ്യങ്ങൾ സന്ദർശിച്ചിട്ടുണ്ട്.

## വിവാദം
2007-ൽ ഫാരിസ് അബൂബക്കറുമായുള്ള വിവാദ അഭിമുഖത്തെത്തുടർന്ന് ഒട്ടേറെ വിമർശനങ്ങൾക്കും ഇദ്ദേഹം പാത്രമാകേണ്ടി വന്നിട്ടുണ്ട്.  ഫാരിസുമായുള്ള അഭിമുഖത്തെ തുടർന്നു പാർട്ടിയിലെ പല കോണുകളിൽ നിന്നും ശക്തിയായ വിമർശനം ഉണ്ടായെങ്കിലും പിണറായിയുടെയും ഔദ്യോഗിക പക്ഷത്തിന്റെയും പിന്തുണ ഉണ്ടായിരുന്നത് കൊണ്ട് ബ്രിട്ടാസിനെതിരെ നടപടിയുണ്ടായില്ല. 2011 ഏപ്രിൽ 22 ന് കൈരളി ടി.വിയിൽ നിന്ന് ബ്രിട്ടാസ് രാജിവെച്ചു ഏഷ്യാനെറ്റിൽ ചേർന്നെങ്കിലും  2013 മാർച്ച് 4നു കൈരളി ചാനലിലേക്ക് തിരിച്ചെത്തി.

## രാജ്യസഭയിലേക്ക്
2021 ൽ രാജ്യസഭയിലേക്ക് സി.പി.എം സ്ഥാനാർത്ഥിയായി എതിരില്ലാതെ തെരഞ്ഞെടുക്കപ്പെട്ടു. 

## ഗ്രന്ഥങ്ങൾ
*എന്റെ കാതൊപ്പുകൾ - റസൂൽ പൂക്കുട്ടിയുടെ ആത്മകഥനം 
## പുരസ്കാരം
*മികച്ച അഭിമുഖകാരനുള്ള സംസ്ഥാന ടെലിവിഷൻ പുരസ്കാരം
*കെ.വി. ഡാനിയേൽ പുരസ്കാരം
*ഗോയങ്ക ഫൗണ്ടെഷന്റെ ഫെലോഷിപ്പ് ('അച്ചടിമാധ്യമരംഗത്തെ ആഗോളീകരണത്തിന്റെ സ്വാധീനം' എന്ന വിഷയത്തിലുള്ള ഗവേഷണ പഠനത്തിന്)

## അവലംബം


വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:മലയാള ദൃശ്യമാദ്ധ്യമ പ്രവർത്തകർ
വർഗ്ഗം:മലയാളം പത്രപ്രവർത്തകർ
വർഗ്ഗം:1966-ൽ ജനിച്ചവർ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
വർഗ്ഗം:രാജ്യസഭാംഗങ്ങൾ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:മലയാളം ടെലിവിഷൻ അവതാരകർ
കൈരളി ടി.വി.

മലയാളത്തിലെ ഒരു ടെലിവിഷൻ ചാനലാണ്‌ **കൈരളി ടി.വി.** ഇതിന്‌ 2 ലക്ഷത്തിലധികം ഷെയർ ഉടമകൾ ഉണ്ട്. മലയാളം കമ്യൂണിക്കേഷൻസ് എന്ന ഒരു പബ്ലിക് ലിമിറ്റഡ് കമ്പനിയുടെ കീഴിലാണ്‌ ഈ ചാനൽ. എന്നാൽ ഇന്ത്യയിലെ ഒരു പ്രമുഖ രാഷ്ട്രീയകക്ഷിയായ സി.പി.ഐ.(എം). നിയന്ത്രിക്കുന്ന ചാനൽ ആണ്‌ ഇതെന്നും പറയപ്പെടുന്നു. മലയാളഭാഷയിലെ നാലാമത്തെ ടി.വി. ചാനലും, മൂന്നാമത്തെ സ്വകാര്യ ചാനലുമായ കൈരളി 2000 ആഗസ്റ്റ് 17-ന് ചിങ്ങം 1-നാണ് സംപ്രേഷണം തുടങ്ങിയത്. മലയാളം കമ്മ്യൂണിക്കേഷൻസ് ലിമിറ്റഡ് എന്നപേരിലാണ് ചാനൽ രജിസ്റ്റർ ചെയ്തിരിക്കുന്നത്. ഇടതുപക്ഷത്തോട് അനുഭാവം പുലർത്തുന്ന ചാനലായി കൈരളി ടി.വി. വിലയിരുത്തപ്പെടുന്നു.

## സാരഥികൾ
പ്രശസ്ത ചലച്ചിത്ര നടനായ മമ്മൂട്ടി ചെയർമാനും, ജോൺ ബ്രിട്ടാസ് മാനേജിംഗ് ഡയറക്ടറും ആയി പ്രവർത്തിക്കുന്നു. മറ്റു പ്രധാന സാരഥികൾ ഇവരാണ്‌:
*സി. വെങ്കടരാമൻ (സി.ഇ.ഒ.)
*എൻ.പി. ചന്ദ്രശേഖരൻ (ന്യൂസ് ഡയറക്ടർ)
*ഇ.എം. അഷ്റഫ് (എക്സിക്യൂട്ടിവ് എഡിറ്റർ)
*സോമകുമാർ (ഡയറക്ടർ - പ്രോഗ്രാംസ്)
*ബെറ്റി ലൂയിസ് ബേബി (അസ്സോസിയേറ്റ് ഡയറക്ടർ - പ്രൊഡക്ഷൻ)
*പി.ഒ. മോഹനൻ (ക്രിയേഷൻ എക്സിക്യൂട്ടിവ്)
*ജോൺ ഫെർണാണ്ടസ് (അസ്സോസിയേറ്റ് ഡയറക്ടർ - ടെക്നിക്കൽ)
*എബ്രഹാം മാത്യു (അസ്സോസിയേറ്റ് ഡയറക്ടർ - ന്യൂസ്)
*മനോജ് കെ. വർമ്മ (ന്യൂസ് എഡിറ്റർ)
*എം. രാജീവ് (ഡെപ്യൂട്ടി ന്യൂസ് എഡിറ്റർ)
*ആനന്ദ് നാരായൺ വി. (സീനിയർ എഡിറ്റർ)
*കെ. മുരളീധരൻ നായർ (സീനിയർ എഡിറ്റർ)
*ബിജു രാധാകൃഷ്ണൻ (സീനിയർ മാനേജർ - ടെക്നിക്കൽ)

## ജനപ്രിയ പരിപാടികൾ
* മാമ്പഴം
* താരോത്സവം
* പ്രവാസലോകം
* പട്ടുറുമ്മാൽ
* കോമഡിയും മിമിക്‌സും പിന്നെ ഞാനും
* നൊസ്റ്റാൾജിയ
* സിങ് ആന്റ് വിൻ
* ഹലോ ഗുഡ് ഈവനിംഗ്
* ഗുഡ് മോണിംഗ് ഗൾഫ്
* അമേരിക്കൻ ഫോക്കസ്
* ഫ്‌ളേവർസ് ഓഫ് ഇന്ത്യ
* ആംച്ചി മുംബൈ (നമ്മുടെ മുംബൈ)
* ജെ ബി ജംഗ്ഷൻ
*പുട്ടും കട്ടനും
*ഞാൻ മലയാളി

## പ്രധാന ഓഫീസ്
തിരുവനന്തപുരത്തെ പാളയത്ത് എം എൽ എ ഹോസ്റ്റലിനു സമീപം കൈരളി ടി.വിയ്ക്ക് സ്വന്തമായി ആസ്ഥാനവും സ്റ്റുഡിയോ കോം‌പ്ലക്സും ഉണ്ട്. കേരളത്തിലെ പതിനാലു ജില്ലകളിലും കൈരളി ന്യൂസ് ചാനലിന് ബ്യൂറോ ഓഫീസുകൾ ഉണ്ട്. ഇതിൽ തിരുവനന്തപുരം കൊച്ചി, കോഴിക്കോട് എന്നിവിടങ്ങളിൽ റീജിയണൽ ഓഫീസുകളും ഉണ്ട്. 

## മറ്റു ചാനലുകൾ
വാർത്തക്കും,വാർത്താധിഷ്ടിതപരിപാടികൾക്കുമായി പീപ്പിൾ ടി.വി. എന്നൊരു ചാനൽ കൈരളി കുടുംബത്തിലുണ്ട്. ഇത് പിന്നീട് കൈരളി ന്യൂസ് എന്ന് ഈയടുത്ത് പുനർ നാമകരണം ചെയ്തു. 2007 ഏപ്രിൽ 14-ന്‌ യുവാക്കളെ ഉദ്ദേശിച്ച് വീ  ടി.വി. (കൈരളി വീ )എന്നൊരു ചാനലും ഈ കുടുംബത്തിൽ നിന്നു സം‌പ്രേഷണം തുടങ്ങി. മലയാളത്തിന്റെ **യംഗ് ചാനൽ**  എന്നതാണ് ഇതിന്റെ മുദ്രാവാക്യം. ഗൾഫ് മലയാളികൾക്കായ് കൈരളി അറേബ്യ എന്ന ഒരു ചാനലും കൈരളി കുടുംബത്തിലുണ്ട്.

## സാറ്റലൈറ്റ്

## അവലംബം

 

വിഭാഗം:മലയാളം ദൃശ്യമാദ്ധ്യമങ്ങൾ
വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
അമൃത ടി.വി.

**അമൃത ടി.വി** 2005 ൽ സമാരംഭിച്ച 24 മണിക്കൂർ മലയാള പൊതു വിനോദ ഉപഗ്രഹ ചാനലാണ്.മലയാളത്തിലെ ഒരു ടെലിവിഷൻ ചാനൽ ആണ്‌  .ശ്രീ അമൃതാനന്ദമയിമഠത്തിനു കീഴിലുള്ള ഒരു കൂട്ടം വിശ്വാസികളായ പ്രവർത്തകരാണ്‌ ഈ ചാനലിന്റെ അണിയറയിൽ. 

## തീം സോംഗ്
2003 ൽ മാതാ അമൃതാനന്ദമയി യുടെ അമ്പതാം ജന്മദിനാഘോഷത്തിനായി രാഹുൽ രാജ് "ലോകസമാസ്ത" എന്ന തീം സോംഗ് രചിക്കുകയും പിന്നീട് അമൃത ടിവിയുടെ തീം ആയി എടുക്കുകയും ചെയ്തു.

## നിലവിലെ പരിപാടികൾ

 

വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
മനോരമ ന്യൂസ്

24 മണിക്കൂറും പ്രവർത്തിക്കുന്ന ഒരു  മലയാള ടെലിവിഷൻ ചാനൽ ആണ്‌  **മനോരമ ന്യൂസ്** അഥവാ **എം.എം. ടി.വി**. വാർത്തകൾക്കും വാർത്താധിഷ്ടിത പരിപാടികൾക്കുമാണ്‌ ഈ ചാനലിൽ പ്രാധാന്യം. മലയാള മനോരമ കുടുംബത്തിലെ ഒരംഗമാണ്‌ ഈ ചാനൽ. മലയാള മനോരമയുടെ ആദ്യ മുഴുവൻ സമയ ടെലിവിഷൻ സം‌രംഭം കൂടിയാണ്‌  ഇത്. 2006 ഓഗസ്റ്റ് 17-ന്‌ മലയാള വർഷാരം‌ഭ ദിനത്തിലാണ്‌ തുടക്കം. മീഡിയഗുരു കൺസൾട്ടന്റ് പ്രൈവറ്റ് ലിമിററ്റഡ് എന്ന കമ്പനിയുടെ സഹകരണത്തോടെയാണ്‌ ഈ ചാനൽ പ്രവർത്തിക്കുന്നത്. ജോണി ലൂക്കോസ്, വേണു, പ്രമോദ് രാമൻ, ഷാനി പ്രഭാകരൻ എന്നിവരാണ് ചാനലിന്റെ മുൻ‌നിര മാധ്യമ പ്രവർത്തകർ. നേരെ ചൊവ്വേ, പ്രൈം ടൈം ന്യൂസ്, സകലകല, പുത്തൻ പടം, വനിത എന്നിവയാണ് മുഖ്യ ഇനങ്ങൾ
## ആസ്ഥാനം
ആലപ്പുഴ ജില്ലയിലെ അരൂരിലാണ് ചാനലിന്റെ അഡ്മിനിസ്ട്രേറ്റീവ് ഓഫീസ് സ്ഥിതി ചെയ്യുന്നത്.

## സാരഥികൾ

## പുറത്തേക്കുള്ള കണ്ണികൾ
*മനോരമ ന്യൂസ് 

 

വർഗ്ഗം:മലയാളം ദൃശ്യമാദ്ധ്യമങ്ങൾ
വർഗ്ഗം:മലയാള മനോരമ ഗ്രൂപ്പ്
വർഗ്ഗം:കൊച്ചി ആസ്ഥാനമായുള്ള കമ്പനികൾ
ജീവൻ ടി.വി.

മലയാളത്തിലെ 24 മണിക്കൂറും പ്രവർത്തിക്കുന്ന ഒരു ടെലിവിഷൻ ചാനലാണ്‌  **ജീവൻ ടി.വി**. 2002 ഓഗസ്റ്റിലാണ്‌ ഈ ചാനൽ പ്രവർത്തനമാരംഭിച്ചത്. ഒരു സമ്പൂർണ്ണ കുടുംബ ചാനൽ എന്നറിയപ്പെടുന്ന ജീവൻ ടി.വി. വിനോദത്തിനും വിജ്ഞാനത്തിനും ഒരു പോലെ പ്രാധാന്യം നൽകിയിരിക്കുന്നു.
## ആസ്ഥാനം
കൊച്ചിയിലെപാലാരിവട്ടത്താണ്‌ ചാനലിന്റെ ആസ്ഥാനം.
## സാരഥികൾ
*മാർ ജേക്കബ് തൂങ്കുഴി-ചെയർമാൻ
*മാർ മാത്യു അറക്കൽ-ചെയർമാൻ
*ബേബി മാത്യു സോമതീരം-മാനേജിങ് ഡയരക്ടർ
*ക്രിസ്റ്റഫർ ജോസഫ്-ചീഫ് ഓപ്പറേറ്റിങ് ഓഫീസർ
## പുറത്തേക്കുള്ള കണ്ണികൾ
*ജീവൻ ടി.വി 
*സിനിമകൾ ഓൺലൈനിൽ കാണുക 

വർഗ്ഗം:മലയാളം ദൃശ്യമാദ്ധ്യമങ്ങൾ
വർഗ്ഗം:കൊച്ചി ആസ്ഥാനമായുള്ള കമ്പനികൾ
വർഗ്ഗം:അവലംബം ഇല്ലാത്ത താളുകൾ
പീപ്പിൾ ടി.വി.

മലയാളം കമ്യൂണിക്കേഷൻസ് കുടുംബത്തിൽ നിന്നുള്ള രണ്ടാമത്തെ ചാനൽ ആണ്‌ **പീപ്പിൾ ടി.വി**.കൈരളി ടി.വി.യാണ്‌ ആദ്യ ചാനൽ.വാർത്തകൾക്കും വാർത്താധിഷ്ടിത പരിപാടികൾക്കുമാണ്‌ ഈ ചാനലിൽ പ്രാധാന്യം നൽകിയീരിക്കുന്നത്. 2006-ൽ ആണ്‌ ചാനൽ പ്രവർത്തനം തുടങ്ങിയത്.
## ആസ്ഥാനം
തിരുവനന്തപുരത്താണ്‌ ചാനലിന്റെ ആസ്ഥാനം.

## സാരഥികൾ
പ്രശസ്ത ചലച്ചിത്ര നടനായ മമ്മൂട്ടി ചെയർമാനും, ജോൺ ബ്രിട്ടാസ് മാനേജിങ് ഡയറക്ടറും,എഡിറ്ററുമായി പ്രവർത്തിക്കുന്നു. മറ്റു പ്രധാന സാരഥികൾ ഇവരാണ്‌.
*എൻ.പി. ചന്ദ്രശേഖരൻ-ഡയറക്റ്റർ,ന്യൂസ് ആന്റ് കരന്റ്ആഫയേറ്സ്.
*എം. രാജീവ്-എക്സിക്യുട്ടീവ് എഡിറ്റർ
*കെ രാജേന്ദ്രൻ സീനിയർ ന്യൂസ്‌ എഡിറ്റർ

## അവലംബം


## പുറമേ നിന്നുള്ള കണ്ണികൾ
*പീപ്പിൾ ടി.വിയുടെ ഔദ്യോഗിക വെബ്‌സൈറ്റ് 
 

വിഭാഗം:മലയാളം ദൃശ്യമാദ്ധ്യമങ്ങൾ
വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
പല്ലാവൂർ അപ്പുമാരാർ

കേരളീയ വാദ്യകലകളായ പഞ്ചവാദ്യം, ചെണ്ടമേളം, തായമ്പക എന്നിവയിൽ അസാധാരണ വൈദഗ്ദ്ധ്യം പുലർത്തിയിരുന്ന ഒരു പ്രതിഭാശാലിയായിരുന്നു **പല്ലാവൂർ അപ്പുമാരാർ** (12 ഫെബ്രുവരി 1928  - 9ഡിസംബർ 2002). വാദ്യകലകളിലെ പല്ലാവൂർ ത്രയത്തിലെ ഏറ്റവും മൂത്തയാളും, അവസാനകണ്ണിയുമായിരുന്ന അദ്ദേഹം അരങ്ങൊഴിഞ്ഞത് 2002 ഡിസംബർ 9-നാണ്‌. ഇടയ്ക്ക എന്ന വാദ്യകലയെ ഒരു ജനകീയ കലാരൂപമാക്കി മാറ്റുന്നതിൽ മുഖ്യ പങ്കുവഹിച്ചത് അദ്ദേഹമാണ്‌.

## ജീവിതരേഖ
1928 ഫെബ്രുവരി 12=ന്  പാലക്കാട് ജില്ലയിലെ പല്ലാവൂരിൽ തിരുവഞ്ചിക്കുളം പുറത്തുവീട്ടിൽ തറവാട്ടിലാണ് അപ്പുമാരാരുടെ ജനനം. ഇടയ്ക്ക കുലപതിയായിരുന്ന തൃശ്ശൂർ പാട്ടുരായ്ക്കൽ പട്ടരാത്ത് ശങ്കരമാരാരും പുറത്തുവീട്ടിൽ നാരായണി മാരസ്യാരുമായിരുന്നു മാതാപിതാക്കൾ. കുട്ടിക്കാലത്തേ ജന്മനാട്ടിലെ ശിവക്ഷേത്രത്തിൽ പൂജയ്ക്ക് ഇടയ്ക്ക കൊട്ടാൻ തുടങ്ങിയ അദ്ദേഹം  ഒമ്പതാം വയസ്സിൽ തിരുവില്വാമലയിലെത്തി കുളന്തസ്വാമി എന്ന കലാകാരനിൽ നിന്ന് തായമ്പകയും അപ്പു ഭാഗവതരിൽ നിന്ന് അഷ്ടപദിയും സ്വായത്തമാക്കി. പത്താം വയസ്സിൽ പല്ലാവൂർ ക്ഷേത്രത്തിൽ അരങ്ങേറ്റം കുറിച്ച മാരാർ, പതിനാറാം വയസ്സിൽത്തന്നെ പഞ്ചവാദ്യത്തിന്  ഇടയ്ക്ക കൊട്ടിത്തുടങ്ങി. തായമ്പകയിൽ സംഗീതാത്മകമായ പാലക്കാട്ടു ശൈലിയാണ് പിന്തുടർന്നിരുന്നത്. അയിലൂർ പരമൻ ഭാഗവതരിൽ നിന്ന് ശാസ്ത്രീയ സംഗീതത്തിൽ അഭ്യാസം നേടിയിട്ടുണ്ട്. ചെണ്ടയിലും ഇടയ്ക്കയിലും തിമിലയിലും നിറയെ അവതരണങ്ങളിൽ പങ്കെടുത്തു. 40 കൊല്ലം പാറമേക്കാവ് ഭാഗത്തിന്റെ മേളക്കാരനായി കൊട്ടിയ അപ്പുമാരാർ 1984 മുതൽ മേളപ്രമാണിയുമായിരുന്നു. അദ്ദേഹത്തിന്റെ അനുജന്മാരായിരുന്ന മണിയൻ മാരാരും കുഞ്ഞുകുട്ടൻ മാരാരും ജ്യേഷ്ഠനിൽ നിന്ന് വാദ്യകലകൾ അഭ്യസിച്ച് സ്വന്തമായ മേൽവിലാസം നേടിയെടുത്തിരുന്നു. മൂവരുമൊന്നിച്ച് ട്രിപ്പിൾ തായമ്പകയും ഈരണ്ടുപേർ ചേർന്ന് ഡബിൾ തായമ്പകയുമൊക്കെ ഉണ്ടായിരുന്നു.  

കേരളത്തിലെ പ്രധാനപ്പെട്ട എല്ലാ ക്ഷേത്രങ്ങളിലും അപ്പുമാരാർ തായമ്പക അവതരിപ്പിച്ചിട്ടുണ്ട്. ഒരു വർഷം ഏറ്റവുമധികം തായമ്പക അവതരിപ്പിച്ച കലാകാരൻ എന്ന റെക്കോർഡ് അദ്ദേഹത്തിനാണ്. 2002 ഡിസംബർ 8-ന് 74-ആം വയസ്സിൽ അദ്ദേഹം അന്തരിച്ചു.അനുജന്മാർ അദ്ദേഹത്തിന് മുമ്പേ ഈ ലോകത്തോട് വിടപറഞ്ഞിരുന്നു. തായമ്പകയുടെ കുലപതി എന്നറിയപ്പെടുന്ന അപ്പു മാരാരുടെ പേരിൽ ഇപ്പോൾ സംസ്ഥാന സർക്കാർ ഏറ്റവും നല്ല വാദ്യകലാകാരനുള്ള പുരസ്കാരം നൽകി വരുന്നു.

ലക്ഷ്മിക്കുട്ടി അമ്മയായിരുന്നു അപ്പുമാരാരുടെ ഭാര്യ. ഈ ദമ്പതികൾക്ക് ശൈലജ, കുനിശ്ശേരി ചന്ദ്രൻ, വത്സല, ലത, വിജയൻ, കലാധരൻ എന്നി ആറുമക്കളുണ്ട്. മൂത്ത മകനായ കുനിശ്ശേരി ചന്ദ്രൻ അച്ഛന്റെ പാത പിന്തുടർന്ന് വാദ്യകലാകാരൻ എന്ന നിലയിൽ ശ്രദ്ധേയനായി.

## കൃതികൾ
*പ്രമാണം(ആത്മകഥ)

## പുരസ്കാരങ്ങൾ
*കേരള സംഗീത നാടക അക്കാദമി അവാർഡ് (1985)
*കലാമണ്ഡലം അവാർഡ്(1993)
*ഗുരുവായൂരപ്പൻ പുരസ്കാരം(1995)
*മാരാർ ക്ഷേമസഭയുടെ ‘വാദിതരത്നം’ പുരസ്കാരം(2002)
*പാറമേക്കാവ് ബാലകൃഷ്ണമേനോൻ സ്മാരക പുരസ്കാരം
*മുംബൈ കേളി സംഘടനയുടെ വീരശൃംഖല (2001)
## അവലംബം

## അധിക വായനയ്ക്ക്
## പുറം കണ്ണികൾ

വർഗ്ഗം:1928-ൽ ജനിച്ചവർ
വർഗ്ഗം:2002-ൽ മരിച്ചവർ
വർഗ്ഗം:ഫെബ്രുവരി 12-ന് ജനിച്ചവർ
വർഗ്ഗം:ഡിസംബർ 8-ന് മരിച്ചവർ

വർഗ്ഗം:കേരളത്തിലെ വാദ്യകലാകാരന്മാർ
വർഗ്ഗം:ചെണ്ട വിദ്വാന്മാർ
ജയ്‌ഹിന്ദ് ടി.വി.

24 മണിക്കൂറും പ്രവർത്തിക്കുന്ന ഒരു മലയാളം ടെലിവിഷൻ ചാനൽ ആണ്‌ **ജയ്‌ഹിന്ദ് ടി.വി**.2007 ഓഗസ്റ്റ് 17-ന്‌ ഡൽഹിയിൽ ഇന്ത്യൻ നാഷണൽ കോൺഗ്രസ് പ്രസിഡന്റ് സോണിയ ഗാന്ധി ചാനൽ ഉദ്ഘാടനം ചെയ്തു. ഇന്ത്യൻ നാഷണൽ കോൺഗ്രസ്സിനു കീഴിലുള്ള ഒരു ചാനൽ ആണ്‌ ഇത്.

## ആസ്ഥാനം
തിരുവനന്തപുരത്താണ്‌ ചാനലിന്റെ ആസ്ഥാനം.

## DOWNLINK DETAILS

SATELLITE
INSAT 2E/APR1
Downlink Freq
4050.5 MHZ
Recieve Polarisation VERTICAL
SYMBOL RATE
5.084 MSPS
FEC 7/8
കാല്പനികത്വം

[thumb|right|200px|''വാണ്ടറർ എബോവ് ദ് സീ ഓഫ് ഫോഗ്'' by [കാസ്പർ ഡേവിഡ് ഫ്രീഡ്രിച്ച്]]

**കാല്പനികത്വം** അല്ലെങ്കിൽ **കാല്പനിക പ്രസ്ഥാനം** അഥവാ **റൊമാന്റിക് പ്രസ്ഥാനം** അല്ലെങ്കിൽ **കാല്പനിക യുഗം** അല്ലെങ്കിൽ **റൊമാന്റിസിസം** എന്നത് പതിനെട്ടാം നൂറ്റാണ്ടിന്റെ അവസാനത്തിൽ യൂറോപ്പിൽ ഉത്ഭവിച്ച ഒരു കലാപരവും സാഹിത്യപരവും സംഗീതപരവും ബൗദ്ധികവുമായ പ്രസ്ഥാനമായിരുന്നു. മിക്ക മേഖലകളിലും 1800 മുതൽ ഏകദേശം 1850 വരെയുള്ള കാലഘട്ടത്തിൽ അതിന്റെ ഏറ്റവും ഉയർന്ന നിലയിലുമായിരുന്നു. വൈകാരികതയിലും വ്യക്തിവാദത്തിലും ഊന്നൽ, പ്രകൃതിയുടെ ആദർശവൽക്കരണം, ശാസ്ത്രത്തെയും വ്യാവസായികവൽക്കരണത്തെയും സംശയിക്കുന്നതും ഭൂതകാലത്തെ മഹത്വവൽക്കരിക്കുന്നതും, ക്ലാസിക്കൽ ഘടകങ്ങളേക്കാളും മധ്യകാലഘട്ടത്തെ പ്രകീർത്തിക്കുന്നതും റൊമാന്റിസിസത്തിന്റെ സവിശേഷതയായിരുന്നു. ഭാഗികമായി വ്യാവസായിക വിപ്ലവത്തോടുള്ള പ്രതികരണമായിരുന്നു, നവോത്ഥാന കാലഘട്ടത്തിലെ സാമൂഹികവും രാഷ്ട്രീയവുമായ മാനദണ്ഡങ്ങളും ആധുനികതയുടെ എല്ലാ ഘടകങ്ങളോടെ പ്രകൃതിയുടെ ശാസ്ത്രീയമായ യുക്തിസഹീകരണവുമായ അവതരണം. ദൃശ്യകല, സംഗീതം, സാഹിത്യം എന്നിവയിൽ ഏറ്റവും ശക്തമായി ഉൾക്കൊണ്ടിരുന്ന പ്രസ്ഥാനം, ചരിത്രരചന, വിദ്യാഭ്യാസം, ചെസ്സ്, സാമൂഹിക ശാസ്ത്രം, പ്രകൃതി ശാസ്ത്രം എന്നിവയിൽ വലിയ സ്വാധീനം ചെലുത്തി.

ഭയം, ബീഭത്സത, ഭീകരത, സംഭ്രമം തുടങ്ങിയ വികാരങ്ങൾക്ക് പുതിയ ഊന്നൽ നൽകിക്കൊണ്ട്, പ്രത്യേകിച്ച് പ്രകൃതിയുടെ മഹത്തായ സൗന്ദര്യത്തിന്റെ പുതിയ സൗന്ദര്യാത്മക വിഭാഗങ്ങളെ അഭിമുഖീകരിക്കുന്നതിൽ അനുഭവിച്ചറിഞ്ഞ, സൗന്ദര്യാനുഭൂതിയുടെ ആധികാരിക സ്രോതസ്സായി തീവ്രമായ വികാരത്തിന് ഈ പ്രസ്ഥാനം ഊന്നൽ നൽകി. നാടോടി കലയെയും പുരാതന ആചാരത്തെയും ശ്രേഷ്ഠമായ ഒന്നിലേക്ക് ഉയർത്തി, മാത്രമല്ല സ്വാഭാവികതയെ സംഗീത ആഹ്വാനത്തിലെന്നപോലെ അഭിലഷണീയമായ ഒരു സ്വഭാവമായി പ്രസ്ഥാനത്താൽ ഉയർത്തപ്പെടുകയും ഉണ്ടായി. ജ്ഞാനോദയത്തിന്റെ യുക്തിവാദത്തിനും ക്ലാസിക്കലിസത്തിനും വിപരീതമായി, ജനസംഖ്യാ വളർച്ച, ആദ്യകാല നഗര വ്യാപനം, വ്യാവസായികത എന്നിവയിൽ നിന്ന് രക്ഷപ്പെടാനുള്ള ശ്രമങ്ങളെന്ന ആധികാരികമായി മധ്യകാല ഘടകങ്ങളായി വീക്ഷിക്കപ്പെട്ട കലാ അംശങ്ങൾ, ആഖ്യാനം എന്നിവയെ മധ്യകാലവാദത്തോടൊപ്പം കാല്പനികത്വം പുനരുജ്ജീവിപ്പിച്ചു.

ജ്ഞാനോദയത്തിന്റെ യുക്തിവാദത്തേക്കാൾ അവബോധത്തിനും വികാരത്തിനും മുൻഗണന നൽകിയ ജർമ്മൻ സ്റ്റർം അൻഡ് ഡ്രാങ് പ്രസ്ഥാനത്തിലാണ് ഈ പ്രസ്ഥാനം വേരൂന്നിയതെങ്കിലും, ആദ്യകാല കാല്പനികത്വവാദികളിൽ പലരും സാംസ്കാരിക വിപ്ലവകാരികളും വിപ്ലവത്തോട് അനുഭാവം പുലർത്തുന്നവരുമായിരുന്നു എന്നതിനാൽ ഫ്രഞ്ച് വിപ്ലവത്തിന്റെ സംഭവങ്ങളും പ്രത്യയശാസ്ത്രങ്ങളും അടുത്തു സ്വാധീനിച്ച ഘടകങ്ങളായിരുന്നു. വീരത്വ വ്യക്തിത്വവാദികളുടെയും കലാകാരന്മാരുടെയും നേട്ടങ്ങൾക്ക് കാല്പനികത്വം ഉയർന്ന മൂല്യം നൽകി, അവരുടെ നിലനിന്ന ഉദാഹരണങ്ങൾ സമൂഹത്തിന്റെ ഗുണനിലവാരം ഉയർത്തതക്കതായിരുന്നു. കലയിലെ രൂപത്തെക്കുറിച്ചുള്ള ക്ലാസിക്കൽ സങ്കൽപ്പങ്ങളിൽ നിന്ന് സ്വാതന്ത്ര്യം അനുവദിക്കുന്ന ഒരു നിർണായക അധികാരമായി വ്യക്തിഗത ഭാവനയെ ഈ പ്രസ്ഥാനം പ്രോത്സാഹിപ്പിക്കുകയും ചെയ്തു. പ്രസ്ഥാന ആശയങ്ങളുടെ പ്രതിനിധാനത്തിൽ ചരിത്രപരവും പ്രകൃതിദത്തവുമായ അനിവാര്യതയിലേക്ക് ജർമ്മൻ തത്വശാസ്ത്രമായ സെയ്റ്റ്ജിസ്റ്റ് ചിന്താരീതിയുടെ ശക്തമായ ഒരു സമീപനം ഉണ്ടായിരുന്നു. പത്തൊമ്പതാം നൂറ്റാണ്ടിന്റെ രണ്ടാം പകുതിയിൽ, കാല്പനികത്വത്തിന് ധ്രുവവൈരുദ്ധ്യമായി യഥാതഥ്യം അവതരിപ്പിക്കപ്പെട്ടു. തദ്കാലത്ത് കാല്പനികത്വത്തിന് ഉണ്ടായ അപചയം സാമൂഹികവും രാഷ്ട്രീയവുമായ മാറ്റങ്ങൾ ഉൾപ്പെടെയുള്ള ഒന്നിലധികം പ്രക്രിയകളുമായി ബന്ധപ്പെട്ടിരിക്കുന്നു.

## ഇതും കാണുക
*കാൽപ്പനികത നാടകത്തിൽ

## കുറിപ്പുകൾ

## അവലംബം

വർഗ്ഗം:സാഹിത്യം
വർഗ്ഗം:കലാപ്രസ്ഥാനങ്ങൾ
സൺ സൂര്യ

**സൺ സൂര്യ** ഒരു ഇന്ത്യൻ മലയാള ഭാഷാ പൊതു വിനോദ പേ ടെലിവിഷൻ ചാനലാണ്. സൺ ടിവി നെറ്റ്‌വർക്കിന്റെ ഉടമസ്ഥതയിലുള്ള ഈ ചാനലിന്റെ ആസ്ഥാനം തിരുവനന്തപുരത്താണ്. മലയാളത്തിലെ മൂന്നാമത്തെ ഹൈ-ഡെഫനിഷൻ ചാനലാണ് **സൺ സൂര്യ എച്ച്ഡി.**

## നിലവിൽ സംപ്രേഷണം ചെയ്യുന്നവ
### പരമ്പരകൾ

### റിയാലിറ്റി ഷോകൾ

## മുൻപ് സംപ്രേഷണം ചെയ്തിരുന്നവ

### യഥാർത്ഥ പരമ്പരകൾ

### റിയാലിറ്റി ഷോകൾ

## സഹോദര ചാനലുകൾ
### സൂര്യ മൂവീസ്
**സൂര്യ മൂവീസ്** ഒരു ഇന്ത്യൻ മലയാള ഭാഷാ സംഗീത പേ ടെലിവിഷൻ ചാനലാണ്. സൺ ടിവി നെറ്റ്‌വർക്കിന്റെ ഉടമസ്ഥതയിലുള്ള ഈ ചാനൽ 2013 ഓഗസ്റ്റ് 13-നാണ് ആരംഭിച്ചത്. 2005 മുതൽ 2013 വരെ സംപ്രേഷണം ചെയ്തിരുന്ന കിരൺ ടിവിക്ക് പകരമായാണ് ഇത് വന്നത്.
### സൂര്യ മ്യൂസിക്
**സൂര്യ മ്യൂസിക്** ഒരു ഇന്ത്യൻ മലയാള ഭാഷാ ചലച്ചിത്ര പേ ടെലിവിഷൻ ചാനലാണ്. സൺ ടിവി നെറ്റ്‌വർക്കിന്റെ ഉടമസ്ഥതയിലുള്ള ഈ ചാനൽ 2013 ഓഗസ്റ്റ് 13-നാണ് ആരംഭിച്ചത്.
### കൊച്ചു ടിവി
**കൊച്ചു ടിവി** ഒരു ഇന്ത്യൻ മലയാള ഭാഷാ കുട്ടികളുടെ പേ ടെലിവിഷൻ ചാനലാണ്. സൺ ടിവി നെറ്റ്‌വർക്കിന്റെ ഉടമസ്ഥതയിലുള്ള ഈ ചാനൽ 2011 ഒക്ടോബർ 16-നാണ് ആരംഭിച്ചത്.
### സൂര്യ കോമഡി
**സൂര്യ കോമഡി** ഒരു ഇന്ത്യൻ മലയാള ഭാഷാ കോമഡി ചാനലാണ്. സൺ ടിവി നെറ്റ്‌വർക്കിന്റെ ഉടമസ്ഥതയിലുള്ള ഈ ചാനൽ 2017 ഏപ്രിൽ 29-നാണ് ആരംഭിച്ചത്.
## അവലംബം

## പുറത്തേക്കുള്ള കണ്ണികൾ
 * സൺ ടിവി നെറ്റ്‌വർക്ക്
ദാദായിസം

[thumb|''ദാദാ'' പ്രസിദ്ധീകരണത്തിന്റെ ആദ്യലക്കത്തിന്റെ. [ട്രിസ്റ്റൻ സ്സാരാ എഡിറ്റ് ചെയ്തത്. സൂറിച്ച്, 1917.]]

ഒന്നാം ലോകമഹായുദ്ധകാലത്ത് സ്വിറ്റ്സർലാന്റിലെ സൂറിച്ചിൽ ആരംഭിച്ച് 1916 മുതൽ 1920 വരെ പ്രശസ്തമായ ഒരു കലാപ്രസ്ഥാനമായിരുന്നു ദാദാ അല്ലെങ്കിൽ ദാദായിസം. പ്രധാനമായും ഈ മുന്നേറ്റത്തിൽ സാഹിത്യം, കവിത, ദൃശ്യ കലകൾ, കലാസിദ്ധാന്തങ്ങൾ (aesthetics), കലാവിശ്വാസസംഹിതകൾ, നാടകം, ഗ്രാഫിക് ഡിസൈൻ തുടങ്ങിയവ ആയിരുന്നു ഭാഗമായിരുന്നത്. അന്ന് നിലനിന്ന കലയിലെ സങ്കേതങ്ങളെയും സമ്പ്രദായങ്ങളെയും ആന്റി-ആർട്ട് കൃതികളിലൂടെ നിരസിച്ച് യുദ്ധത്തിനെതിരായ രാഷ്ട്രീയത്തിൽ ദാദായിസം ശ്രദ്ധ കേന്ദ്രീകരിച്ചു. പൊതുസമ്മേളനങ്ങൾ, പ്രകടനങ്ങൾ, കലാ/സാഹിത്യ ആനുകാലികങ്ങളുടെ പ്രസിദ്ധീകരണം, തുടങ്ങിയവ ദാദാ പ്രവർത്തനങ്ങളുടെ ഭാഗമായിരുന്നു. ദാദാ പ്രസിദ്ധീകരണങ്ങളിൽ കല, രാഷ്ട്രീയം, സംസ്കാരം തുടങ്ങിയവയുടെ ശക്തമായ ലേഖനങ്ങൾ ദാദാ ആനുകാലികങ്ങളിൽ നിറഞ്ഞു. സർ‌റിയലിസം, പോപ്പ് ആർട്ട്, ഫ്ലക്സസ് തുടങ്ങിയ പിൽക്കാല കലാശൈലികളെയും മുന്നേറ്റങ്ങളെയും ദാദായിസം സ്വാധീനിച്ചു.

വർഗ്ഗം:കല
വർഗ്ഗം:സാഹിത്യം
വർഗ്ഗം:രാഷ്ട്രീയം
ആസ്ടെക്

മെക്സിക്കോയിൽ എ.ഡി. 1200-ഓടെ ഉയർന്നു വന്ന ഒരു ഗോത്രവർഗ്ഗമാണ് **ആസ്ടെക്കുകൾ**. ടോൾട്ടീസുകളുടെ സ്ഥാനത്ത് ഇവർ ഭരണം പിടിച്ചെടുത്തു. ടെനോച്ടിട്ലൻ ആയിരുന്നു ആസ്ടെക്കുകളുടെ തലസ്ഥാനം. ശക്തമായ സാമ്രാജ്യം പടുത്തുയർത്തിയ ഇവർ രാജ്യത്തെ 38 പ്രവിശ്യകളായി വിഭജിച്ചു. നവ്വാട്ടിൽ ഭാഷയാണ് ഇവർ ആശയവിനിമയത്തിനായി ഉപയോഗിച്ചത്.
## ചരിത്രം

[thumb|The [മെക്സിക്കോ താഴ്വര at the time of the Spanish Conquest.]]
### സ്പാനിഷ് അധിനിവേശം

## അവലംബം
അമേരിക്കയിലെ സംസ്കാരങ്ങൾ

വർഗ്ഗം:സംസ്കാരം
ചാന്ത്‌പൊട്ട്

**ചാ‌ന്ത്‌പൊട്ട്**  2005ൽ റിലീസായ മലയാളചലച്ചിത്രമാണ്.ദിലീപ് ഇതിൽ പ്രധാനവേഷം ചെയ്തിരിക്കുന്നു.ലാൽ ജോസ് ആണ് സം‌വിധാനം നിർ‌വഹിച്ചിരിക്കുന്നത്. പെൺകുട്ടിയെപ്പോലെ വളർത്തപ്പെട്ട ഒരു ആൺകുട്ടിയുടെ കഥയാണ് ഈ സിനിമയുടെ പ്രമേയം.

## അഭിനേതാക്കൾ
*ദിലീപ് (രാധാകൃഷ്ണൻ)
*ഗോപിക (മാലു)
*ലാൽ (ദിവാകരൻ)
*ഇന്ദ്രജിത്ത് (കൊമ്പൻ കുമാരൻ)
*ബിജു മേനോൻ (ഫ്രെഡി)
*ഭാവന (നടി) (റോസി)
*ശോഭ മോഹൻ (ശാന്തമ്മ)
*രാജൻ പി. ദേവ് (തുറയിലാശാൻ)
*സുകുമാരി (മുത്തശ്ശി)
*ബാലു വർഗീസ് (കുമാരന്റെ ബാല്യം)

## പിന്നണിപ്രവർത്തകർ
സം‌വിധാനം - ലാൽ ജോസ്
കഥ-       ബെന്നി പി. നായരമ്പലം
നിർമ്മാണം - ലാൽ
ഗാനരചന - വയലാർ ശരത്ചന്ദ്ര വർമ്മ
സംഗീതസം‌വി‌ധാനം - വിദ്യാസാഗർ

## പുറമേയ്ക്കുള്ള കണ്ണികൾ
* 

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
തറാവീഹ്

റമദാൻ മാസത്തിൽ പ്രത്യേകമായി നടത്തപ്പെടുന്ന രാത്രിനമസ്കാരമാണ് **തറാവീഹ്**  (التّروويح,  **അത്തറാവീഹ്** എന്നും ഉപയോഗിക്കപ്പെടുന്നു) ഖുർആനിൽ നിന്നും ധാരാളമായി പാരായണം ചെയ്യപ്പെടുന്ന ഈ നമസ്കാരത്തിന്റെ റക്അത്തുകളുടെ എണ്ണം നിർണ്ണിതമല്ല. വിവിധ വിഭാഗങ്ങൾ 8 മുതൽ മുകളിലോട്ട് റക്അത്തുകൾ നമസ്കരിച്ചുവരുന്നു. രണ്ട് റക്അത്തുകൾ വീതമുള്ള ഖണ്ഡങ്ങളായി നമസ്കരിക്കുകയും വിത്‌ർ നമസ്കാരത്തിൽ അവസാനിപ്പിക്കുകയുമാണ് ചെയ്യുന്നത്. എട്ടോ ഇരുപതോ  നമസ്കരിക്കുന്ന പള്ളികൾ ആണ് പൊതുവേ കാണപ്പെടുന്നതെങ്കിലും വ്യക്തിതലത്തിൽ അതിൽ കൂടുതൽ നമസ്കരിക്കുന്നവരും കാണപ്പെടുന്നു.

ഖുർആൻ അവതരിച്ച മാസമായ റമദാനിൽ ഒരു പ്രാവശ്യമെങ്കിലും അതിന്റെ പാരായണം പൂർത്തീകരിക്കാനായി ദിവസവും കുറഞ്ഞത് ഒരു ജുസ്അ് എങ്കിലും ഈ നമസ്കാരങ്ങളിൽ പാരായണം ചെയ്യാനായി പല പള്ളികളിലും ശ്രമിക്കാറുണ്ട്. റമദാനിലെ വ്രതത്തോടൊപ്പം ഈ രാത്രി നമസ്കാരവും ഭക്തിയുടെ അളവുകോലായി പരിഗണിക്കുന്നുണ്ട്.

തറാവീഹ് പ്രാർത്ഥനകൾ പ്രബലമായ ഐച്ഛിക നമസ്കാരമാണ്. നിരവധി പ്രമാണങ്ങളിലൂടെ സ്ഥിരപ്പെട്ട ഒന്നായ ഇത്, പ്രവാചക ചര്യയും വലിയ പ്രതിഫലങ്ങൾക്ക് കാരണവുമാണെന്ന് സുന്നി മുസ്‌ലിംകൾ വിശ്വസിക്കുന്നു."ആരെങ്കിലും ഇമാമിനൊപ്പം (തറാവീഹ് നമസ്കാരത്തിൽ) പ്രാർത്ഥന പൂർത്തിയാക്കുന്നതുവരെ നിൽക്കുകയാണെങ്കിൽ, അത് രാത്രി മുഴുവൻ പ്രാർത്ഥനയിൽ ചെലവഴിക്കുന്നതിന് തുല്യമാണ്". (ഹദീഥ്)
## രൂപം
ഖിയാമുല്ലൈൽ എന്ന പേരിൽ അറിയപ്പെടുന്ന ഐച്ഛിക നമസ്കാരം എല്ലാ മാസങ്ങളിലും ഉള്ളതാണെങ്കിലും റമദാനിൽ ഇതിന് സംഘടിത രൂപം (ജമാഅത്ത്) കൈവരുന്നു. വിശ്വാസികൾ ഒറ്റക്കൊറ്റക്കാണ് മറ്റു മാസങ്ങളിൽ രാത്രിനമസ്കാരം നിർവ്വഹിക്കുന്നതെങ്കിൽ റമദാനിൽ തറാവീഹ് എന്നപേരിൽ ഇത് പള്ളികളിൽ ഒരു ഇമാമിന്റെ നേതൃത്വത്തിൽ നടത്തപ്പെടുന്നു. റമദാൻ മാസാരംഭമായി ചാന്ദ്രദർശനം നടന്ന രാത്രി മുതൽ ശവ്വാൽ മാസാരംഭമായി ചാന്ദ്രദർശനം നടക്കുന്നതിന്റെ തലേന്ന് രാത്രി വരെയാണ് തറാവീഹ് ഇപ്രകാരം സംഘടിതമായി നടത്തപ്പെടുന്നത്. ഈരണ്ട് റക്അത്തുകളായി പുരോഗമിക്കുന്ന ഇതിൽ ഖുർആൻ പാരായണം ഉച്ചത്തിൽ നടത്തപ്പെടുന്നു.

മ‌ദ്‌ഹബുകളെല്ലാം പൊതുവെ 20 റക്അത്ത് തറാവീഹും 3 റക്അത്ത് വിത്റും പിന്തുടരുമ്പോൾ 8 റക്അത്ത് തറാവീഹും 3 റക്അത്ത് വിത്റും പല പ്രമാണങ്ങളിലും കാണപ്പെടുന്നുണ്ട്. ഇത് പിന്തുടരുന്നവരും മുസ്‌ലിംകളിൽ കാണപ്പെടുന്നു. പല റിപ്പോർട്ടുകളിലും റക്അത്തുകളുടെ എണ്ണം 8 എന്നും 20 എന്നും കാണപ്പെടുന്നു.

## ചരിത്രം
ഖിയാമുല്ലൈൽ മിൻ റമദാൻ, ഖിയാമുർറമദാൻ എന്നെല്ലാമാണ് തറാവീഹിനെ സൂചിപ്പിക്കുന്നതായി പ്രമാണങ്ങളിൽ കാണപ്പെടുന്നത്. പ്രവാചകൻ മുഹമ്മദ് ഏതാനും ദിവസങ്ങളിൽ പള്ളിയിൽ വന്ന് ഈ പ്രാർത്ഥന നിർവ്വഹിച്ചെങ്കിലും, പിന്നീടങ്ങോട്ട് സ്വകാര്യമായി വീട്ടിൽ വെച്ച് നമസ്കരിക്കുകയായിരുന്നു. അതൊരു നിർബന്ധമായ കർമ്മമായി വ്യാഖ്യാനിക്കപ്പെട്ടേക്കുമോ എന്ന ആശങ്കയായിരുന്നു ഈ പിന്മാറ്റത്തിന് കാരണം. പിന്നീട് രണ്ടാം ഖലീഫ ഉമറിന്റെ നിർദ്ദേശപ്രകാരമാണ് തറാവീഹ് സംഘടിതമായി ആരംഭിക്കുന്നത്.

ശീഈ മുസ്‌ലിംകൾ തറാവീഹിനെ ഒരു ബിദ്അത്ത് (അനാചാരം) ആയി കണക്കാക്കുന്നു. എന്നാൽ ചില ശീഈ പ്രമാണങ്ങൾ തറാവീഹിനെ സാധൂകരിക്കുന്നതായി കാണപ്പെടുന്നുണ്ട്.

## അവലംബം

വർഗ്ഗം:ഇസ്ലാമികം
സമസ്ത കേരള സുന്നി സ്റ്റുഡൻസ് ഫേഡറേഷൻ

**സമസ്ത കേരള സുന്നി സ്റ്റുഡൻസ് ഫേഡറേഷൻ**  (SKSSF) കേരളത്തിലെ ഒരു മുസ്ലീം വിദ്യാർത്ഥി പ്രസ്ഥാനമാണ്. ബഹുമാനപ്പെട്ട സമസ്‌ത കേരള ജംഇയ്യത്തുൽ ഉലമയുടെ കീഴിൽ 1973 april 29-ന് രൂപീകരിച്ച വിദ്യാർത്ഥി സംഘടനയായിരുന്ന എസ്‌. എസ്. എഫ്, സമസ്തയിലുണ്ടായ പിളർപ്പിനെ തുടർന്ന് കാന്തപുരം എ പി അബൂബക്കർ മുസ്ലിയാരുടെ നേതൃത്വത്തിലുള്ള സമസ്ത കേരള സുന്നി ജംഇയ്യത്തുൽ ഉലമയുടെ കൂടെ നിന്നതോടെയാണ് പാണക്കാട് താങ്കന്മാരുടെ കൂടി നേതൃത്വത്തിൽ 1989ൽ എസ് കെ എസ് എസ് എഫ് എന്ന സംഘടന രൂപംകൊള്ളുന്നത്. എസ്.കെ.എസ്.എസ്.എഫ് കേരളത്തിലെ  മുസ്ലിം മതപാഠശാലകൾ, അറബി കോളേജുകൾ എന്നിവ കേന്ദ്രീകരിച്ച് പ്രവർത്തിക്കുന്നു. കോഴിക്കോട് സ്ഥിതിചെയ്യുന്ന  ഇസ്ലാമിക് സെന്ററാണ് SKSSF ന്റെ സംസ്ഥാന കാര്യാലയം.എസ്.കെ.എസ്.എസ്.എഫിന്റെ കീഴീൽ ഇസ്ലാമിക് സാഹിത്യ അക്കാദമി  എന്ന പ്രസിദ്ധീകരണ വിഭാഗവും പ്രബോധന രംഗത്ത്  ഇബാദ്, ഉപരിപഠന രംഗത്ത് മാർഗനിർദ്ദേശം നൽകുന്ന  ട്രെന്റ് എന്നീ   വിഭാഗങ്ങളും ഖുർആൻ പ്രചാരണ പ്രവത്തനങ്ങളിൽ  ഖുർആൻ സ്റ്റഡി സെൻററും വിവിധ കോളേജുകൾ കേന്ദ്രീകരിച്ച് എസ്.കെ.എസ്.എസ്.എഫ്. ക്യാപസ്  വിംഗും പ്രവർത്തിക്കുന്നു. കൂടാതെ മത വിദ്യാർഥികളുടെ കൂട്ടായ്മയായ 'ത്വലബ', സന്നദ്ധ സേവാസംഘങ്ങളുടെ കൂട്ടായ്മയായ 'വിഖായ', ആദർശ പ്രചരണ രംഗത്ത് 'ഇസ്തിഖാമ' നവമാധ്യമ രംഗത്ത് സൈബർ വിംഗ് എന്നിവയും പ്രവർത്തിക്കുന്നു. **വിജ്ഞാനം, വിനയം, സേവനം** എന്ന പ്രമേയമാണ് എസ്.കെ.എസ്.എസ്.എഫിന്റെ മുഖമുദ്ര.

## രൂപീകരണം
എൺപതുകൾക്ക് ശേഷം സ്ഥാപിതമായ വിദ്യാർത്ഥി പ്രസ്ഥാനമാണ് എസ്.കെ.എസ്.എസ്.എഫ്. 1989 ഫെബ്രുവരി 19ന് കോഴിക്കോട് സാമൂതിരി ഹൈസ്‌കൂൾ (കോട്ടുമല ഉസ്താദ് നഗർ) എസ്.കെ.എസ്.എസ്.എഫ് എന്ന വിദ്യാർത്ഥി പ്രസ്ഥാനത്തിന്റെ പിറവിക്ക് കാരണമായി. സമസ്ത പരീക്ഷാബോർഡ് ചെയർമാൻ സി.എച്ച്. ഹൈദ്രോസ് മുസ്‌ലിയാർ സംഘടനയുടെ പേരു പ്രഖ്യാപിച്ചു. കെ.വി. മുഹമ്മദ് മുസ്‌ലിയാർ കൂറ്റനാട് ഉദ്ഘാടനവും കെ.കെ. അബൂബക്കർ ഹസ്രത്തിന്റെ അധ്യക്ഷതയിലാണ് ഈ സമ്മേളനം വിദ്യാർത്ഥി പ്രസ്ഥാനത്തിന് പിറവി കൊടുത്തത്.

## സംസ്ഥാന ഭാരവാഹികൾ
*പ്രസിഡന്റ്‌: സയ്യിദ് ഹമീദലി ശിഹാബ് തങ്ങൾ പാണക്കാട്.
*ജന.സെക്രട്ടറി: ഒപിഎം അഷ്‌റഫ്‌ കുറ്റിക്കടവ് 
*ട്രെഷറർ: അയ്യൂബ് മുട്ടിൽ

## ഉപസമിതികൾ

### സഹചാരി റിലീഫ്‌ സെൽ
മാരകമായ രോഗങ്ങൾ കൊണ്ടു പൊറുതി മുട്ടുന്നവർക്കായി സാമ്പത്തിക സഹായം, വൈദ്യ സഹായം, അവശതയനുഭവിക്കുന്നവർക്ക് ദുരിതാശ്വാസം മുതലായവയാണ് 'സഹചാരി'യുടെ ദൗത്യം. സൗജന്യ മരുന്ന് വിതരണം, രോഗി പരിചരണം, ആതുര ശുശ്രൂഷ, ഹോം കെയർ, കിടപ്പിലായ രോഗികൾക്ക് ആവശ്യമായ വാട്ടർ ബെഡ്, എയർ ബെഡ്, വീൽ ചെയർ, വാക്കർ, സ്ററിക്ക്, നെബുലെെസർ, ഓക്സിജൻ സിലിണ്ടർ, ഡയാലിസീസ് സംവിധാനം, അവശരെ ആശുപത്രിയിലെത്തിക്കാനും മൃതദേഹങ്ങൾ കൊണ്ടു വരാനും ആംബുലൻസ് തുടങ്ങി നിരവധി പ്രവര്ത്തനങ്ങൾ 'സഹചാരി' റിലീഫ് സെൽ നടത്തിവരുന്നു. റമദാനിലെ റിലീഫ്‌ ക്യാംപൈൻ മുഖേന പള്ളികളിനിന്നും യൂണിറ്റുകളിൽനിന്നും ശേഖരിക്കുന്ന സംഭാവനകളാണ് സഹചാരി റിലീഫ് സെല്ലിന്റെ മുഖ്യ വരുമാനം.

### ത്വലബ
വിവിധ ദർസ്-അറബിക് കോളേജുകളിൽ പഠനം നടത്തുന്ന മതവിദ്യാർത്ഥികളുടെ കൂട്ടായ്മ. സയ്യിദ് ഉമറുൽ ഫാറൂഖ് തങ്ങൾ ഫൈസി  ചെയർമാനും ജുറൈജ് ഫൈസി കണിയാപുരം ജനറൽ കൺവീനറും ആണ്

## പ്രസിദ്ധീകരണങ്ങൾ
* സത്യധാര ദ്വൈവാരിക 
* അൽഅഹ്‍സൻ (കന്നഡ) 

## പുറംകണ്ണികൾ

* http://skssf.net 
* http://www.skssfnews.com
* http://sathyadhara.com 
* http://islamonweb.net
* http://skssf.info/ 

## അവലംബം


വർഗ്ഗം:കേരളത്തിലെ മുസ്‌ലിം സംഘടനകൾ
വർഗ്ഗം:ഇ.കെ. വിഭാഗം സമസ്തയുടെ പോഷകസംഘടനകൾ
കൈരളി വീ

മലയാളം കമ്യൂണിക്കേഷൻസ് കുടുംബത്തിൽ നിന്നുള്ള മൂന്നാമത്തെ ചാനൽ ആണ്‌ **വീ ടി.വി**.കൈരളി ടി.വി. ആദ്യ ചാനലും,പീപ്പിൾ ടി.വി. രണ്ടാമത്തെ ചാനലുമാണ്‌.യുവാക്കളെ ഉദ്ദേശിച്ചുള്ള പരിപാടികൾക്കാണ്‌ ഈ ചാനലിൽ പ്രാധാന്യം നൽകിയീരിക്കുന്നത്.2007-ൽ ആണ്‌ ചാനൽ പ്രവർത്തനം തുടങ്ങിയത്.
## ആസ്ഥാനം
തിരുവനന്തപുരത്താണ്‌ ചാനലിന്റെ ആസ്ഥാനം.
## സാരഥികൾ
പ്രശസ്ത ചലച്ചിത്ര നടനായ മമ്മൂട്ടി ചെയർമാനായും, ടി.ആർ. അജയൻ എം.ഡിയുമായും  പ്രവർത്തിക്കുന്നു.മറ്റു പ്രധാന സാരഥികൾ ഇവരാണ്‌.
*പ്രഭാവർമ്മ-ഡയരക്റ്റർ,ന്യൂസ് ആന്റ് കരന്റ്ആഫയേറ്സ്.
*ഷിബു ചക്രവർത്തി-അസ്സോസിയേറ്റ് ഡയരക്ടർ,പ്രോഗ്രാംസ്
*എൻ.പി. ചന്ദ്രശേഖരൻ-എക്സിക്യുട്ടീവ് എഡിറ്റർ

## പുറമേ നിന്നുള്ള കണ്ണികൾ
*വീ ടി.വിയുടെ ഔദ്യോഗിക വെബ്‌സൈറ്റ്
 

വിഭാഗം:മലയാളം ദൃശ്യമാദ്ധ്യമങ്ങൾ
വർഗ്ഗം:കൊച്ചി ആസ്ഥാനമായുള്ള കമ്പനികൾ
ശാലോം ടി.വി.

24 മണിക്കൂറും പ്രവർത്തിക്കുന്ന ഒരു മലയാളം ടെലിവിഷൻ ചാനൽ ആണ് **ശാലോം ടി.വി**. ക്രിസ്ത്യൻ ആത്മീയ പരിപാടികൾക്കൊപ്പം സാംസ്കാരികവും വിദ്യാഭ്യാസപരവുമായ പ്രോഗ്രാമുകൾ ഈ ടെലിവിഷൻ ചാനൽ വഴി സംപ്രേഷണം ചെയ്തു വരുന്നു. 

## ആസ്ഥാനം
കോഴിക്കോട് ജില്ലയിലെ പെരുവണ്ണാമൂഴി ആണ് ഈ ചാനലിന്റെ ആസ്ഥാനം.

## സാരഥികൾ
## പുറത്തേക്കുള്ള കണ്ണികൾ
*ശാലോം ടി.വിയുടെ ഔദ്യോഗിക വെബ്സൈറ്റ്
*ശാലോം ടെലിവിഷൻ ഓൺലൈൻ 

വിഭാഗം:മലയാളം ദൃശ്യമാദ്ധ്യമങ്ങൾ
വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
പി.വി. ഷാജികുമാർ

മലയാളത്തിലെ ശ്രദ്ധേയനായ യുവകഥാകൃത്തും തിരക്കഥാകൃത്തുമാണ്  **പി.വി. ഷാജികുമാർ**. കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌ക്കാരവും ന്യൂയോർക്ക് ഫിലിംഫെസ്റ്റിവലിൽ മികച്ച തിരക്കഥാകൃത്തിനുള്ള പുരസ്‌കാരവും  ഇദ്ദേഹത്തിനു ലഭിച്ചിട്ടുണ്ട്.  

## ജീവിതരേഖ
കാസർഗോഡ് ജില്ലയിലെ മടിക്കൈ പഞ്ചായത്തിലെ കാലിച്ചാംപൊതിയിൽ ജനിച്ചു. അച്ഛൻ കല്ലീങ്കീൽ കുഞ്ഞിക്കണ്ണൻ. അമ്മ തങ്കമണി. കാഞ്ഞങ്ങാട് നെഹ്റു കോളേജിൽ നിന്നും ഗണിതശാസ്ത്രത്തിൽ ബി.എസ്.സി. ബിരുദവും, കാസർഗോഡ് എൽ.ബി.എസ് എഞ്ചിനീയറിങ് കോളേജിൽ നിന്നും എം.സി.എ ബിരുദവും നേടി. ഇപ്പോൾ മാതൃഭൂമിയിൽ ജോലി ചെയ്യുന്നു. ഭാര്യ മനീഷ നാരായൺ.

## പുസ്തകങ്ങൾ
*ജനം (കാഞ്ഞങ്ങാട് ഒഡേസ ഫിലിം സൊസൈറ്റി നിർമ്മിതി) -  കഥകൾ - 2006 - ഡി.സി.ബുക്സ്, കോട്ടയം.
*വെള്ളരിപ്പാടം - കഥകൾ - 2009 ഡി.സി. ബുക്സ്, കോട്ടയം
*കാലിച്ചാംപൊതിയിലേക്ക് ഒരു ഹാഫ്ടിക്കറ്റ് - ഓർമ്മക്കുറിപ്പുകൾ- 2011 പൂർണ്ണ പബ്ലിക്കേഷൻസ്,കോഴിക്കോട്
*കിടപ്പറ സമരം - കഥകൾ - 2012 മാതൃഭൂമി ബുക്സ്
*ഉള്ളാൾ  - കഥകൾ -  2014 ഡി.സി. ബുക്സ്, കോട്ടയം
*ഇതാ ഇന്ന് മുതൽ ഇതാ ഇന്നലെ വരെ  -  ഓർമ്മക്കുറിപ്പുകൾ-  2016 ഡി.സി. ബുക്സ്, കോട്ടയം
*ജി.എൽ.പി. ഉസ്‌കൂൾ കീക്കാംങ്കോട്ട്‌  - കഥകൾ - 2017 ചിന്ത പബ്ലിക്കേഷൻസ്‌, കോട്ടയം
*കഥ-പി.വി. ഷാജികുമാർ - കഥകൾ- എൻ.ബി.എസ്. കോട്ടയം
*സ്ഥലം- കഥകൾ -  2020- ഡി.സി. ബുക്സ്, കോട്ടയം
*ജാനകി ഉണ്ടാക്കിയ കഥകൾ -2023- റെസ്‌പോൺസ് ബുക്‌സ്, കൊല്ലം
*മരണവംശം-നോവൽ-2023-മാതൃഭൂമി ബുക്‌സ്‌

## തിരക്കഥകൾ
*കന്യക ടാക്കീസ്
*[ടേക്ക് ഓഫ്‌](https://en.wikipedia.org/wiki/Take_Off_(2017_film))
*പുത്തൻപണം (സംഭാഷണം)
*കാമറൂൺ
*ടീച്ചർ

## പുരസ്കാരങ്ങൾ
*തിരക്കഥയ്ക്കുള്ള വയലാർ രാമവർമ്മ അവാർഡ് (ടേക്ക് ഓഫ്)
*തിരക്കഥയ്ക്കുള്ള ഷാങ്ഹായ് ഫിലിം ഫെസ്റ്റിവൽ പുരസ്‌കാരം (ടേക്ക് ഓഫ്)
*തിരക്കഥയ്ക്കുള്ള ന്യൂയോർക്ക് ഫിലിംഫെസ്റ്റിവൽ അവാർഡ് (കന്യക ടാക്കീസ്)
*കേരളസാഹിത്യ അക്കാദമി- ഗീതഹിരണ്യൻ എൻഡോവ്‌മെന്റ്
*കണ്ണൂർ യൂനിവേഴ്സിറ്റി കഥാപുരസ്കാരം(1999,2000,2002)
*മുട്ടത്തുവർക്കി കലാലയ കഥാ പുരസ്കാരം(2000)
*രാജലക്ഷ്മി കഥാ അവാർഡ്(2000)
*പൂന്താനം കഥാ സമ്മാനം(2002)
*മലയാളം കഥാപുരസ്കാരം(2002)
*ടി.എസ്. തിരുമുമ്പ് കഥാഅവാർഡ്(2004)
*മാധ്യമം-വെളിച്ചം കഥാ പുരസ്കാരം(2005)
*ഭാഷാപോഷിണി കഥാ സമ്മാനം (2008) - വെള്ളരിപ്പാടം എന്ന കഥക്ക്
*ശാന്തകുമാരൻ തമ്പി പുരസ്കാരം(2008)
*കുഞ്ഞുണ്ണി മാഷ് സാഹിത്യ പുരസ്കാരം (2008‌) 
* മാധവിക്കുട്ടി പുരസ്‌കാരം
* ഇ.പി.സുഷമ എൻഡോവ്‌മെന്റ്
* മലയാള മനോരമ ശ്രീ കഥാപുരസ്‌കാരം
*കേരള സാഹിത്യ അക്കാദമിയുടെ മികച്ച ചെറുകഥയ്ക്കുള്ള ഗീത ഹിരണ്യൻ പുരസ്കാരം - 2009 - ജനം 
*2013 ലെ ലീതാ സാഹിത്യ അവാർഡ്
* കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌ക്കാരം - 2013
*കേരള സംസ്ഥാന യുവജന കമ്മീഷന്റെ 2016-17 വർഷത്തെ സാഹിത്യത്തിലുള്ള യൂത്ത് ഐക്കൺ പുരസ്‌കാരം
*WTP Live കഥാപുരസ്‌കാരം 2020
*സ്വാമി വിവേകാനന്ദൻ യുവപ്രതിഭ പുരസ്‌കാരം 2020

## അവലംബം

## പുറമെ നിന്നുള്ള കണ്ണികൾ
*ഷാജികുമാറിന്റെ 'ടേക്ക് ഓഫ്
*അഭിമുഖം-സൗത്ത്‌ലൈവ്   
*അഭിമുഖം-ഏഷ്യാനെറ്റ് 
*ഷാജികുമാർ പി.വി. മാതൃഭൂമി ബുക്സ്
*വെബ്ദുനിയ
*മനോരമ ഓൺലൈൻ
*മമ്മൂട്ടിയും ഭാഷയും
*എഴുത്തുജീവിതം

വർഗ്ഗം:1983-ൽ ജനിച്ചവർ
വർഗ്ഗം:മേയ് 21-ന് ജനിച്ചവർ
വർഗ്ഗം:മലയാള കഥാകൃത്തുക്കൾ
വർഗ്ഗം:കാസർഗോഡ് ജില്ലയിൽ ജനിച്ചവർ
വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
വചനം

മലയാളവ്യാകരണത്തിൽ **വചനം** എന്നത്‍ വസ്തുവിന്റെ എണ്ണത്തെ കുറിക്കുന്നതാണ്‌. വചനം രണ്ടു വിധം. ഏകവചനം, ബഹുവചനം.

**ഏകവചനം** എന്നാൽ ഏതെങ്കിലും ഒന്നിനെക്കുറിച്ച് പറയുന്നതാണ്‌. ഒന്നിൽക്കൂടുതൽ ഉണ്ടെങ്കിൽ അതിനെ **ബഹുവചനം** എന്ന് പറയുന്നു.

ചില ഉദാഹരണങ്ങൾ: **പാലം - പാലങ്ങൾ, കുട്ടി - കുട്ടികൾ, ബന്ധു - ബന്ധുക്കൾ, അമ്മാവൻ - അമ്മാവന്മാർ, വൃക്ഷം - വൃക്ഷങ്ങൾ**.

ഏകവചനത്തിൽ പ്രധാനമായും **അ, അം, അൻ, ഉ, ഇ** എന്നീ പ്രത്യയങ്ങൾ ഉപയോഗിക്കുന്നു. അത് പോലെ **അർ, മാർ, കൾ** തുടങ്ങിയ പ്രത്യയങ്ങൾ ബഹുവചനത്തിലും ഉപയോഗിക്കുന്നു.
റോബർട്ട് ഓപ്പൻഹൈമർ

പ്രശസ്തനായ അമേരിക്കൻ സൈദ്ധാന്തികഭൗതികശാസ്ത്രജ്ഞനായിരുന്നു **ജെ. റോബർട്ട് ഓപ്പൻ‌ഹൈമർ** (ഏപ്രിൽ 22, 1904 – ഫെബ്രുവരി 18, 1967). ആദ്യത്തെ അണുബോംബ് നിർമ്മാണപദ്ധതിയായിരുന്ന മൻ‌ഹാട്ടൻ പദ്ധതിയുടെ ഡയറക്ടറായിരുന്നു ഇദ്ദേഹം.

വർഗ്ഗം:1904-ൽ ജനിച്ചവർ
വർഗ്ഗം: 1967-ൽ മരിച്ചവർ
വർഗ്ഗം:ഏപ്രിൽ 22-ന് ജനിച്ചവർ
വർഗ്ഗം:ഫെബ്രുവരി 18-ന് മരിച്ചവർ

വർഗ്ഗം:അമേരിക്കൻ ഭൗതികശാസ്ത്രജ്ഞർ
വർഗ്ഗം:അമേരിക്കൻ അജ്ഞേയതാവാദികൾ
സിറാജ് ദിനപ്പത്രം

**സിറാജ്** 1984ൽ ആരംഭിച്ച ഒരു മലയാള ദിനപത്രമാണ്‌. കോഴിക്കോട് നിന്നാണ്‌ ഈ പത്രം പ്രസിദ്ധീകരിക്കുന്നത്. നിലവിൽ പത്രത്തിന്‌ കേരളത്തിൽ കോഴിക്കോട് തിരുവനന്തപുരം, കൊച്ചി, കണ്ണൂർ, മലപ്പുറം എന്നിങ്ങനെ അഞ്ചും കേരളത്തിന് പുറത്ത് ബെംഗളൂരുവും ഗൾഫിൽ ദുബൈ, ഒമാൻ, ഖത്തർ എന്നീ മൂന്നും ഉൾപ്പെടെ ഒൻപത് എഡിഷനുകളാണ്. വി പി എം ഫൈസി വില്യാപ്പള്ളി ആണ് പത്രാധിപർ. പബ്ലിഷർ സി മുഹമ്മദ്‌ ഫൈസിയാണ്. കാന്തപുരം എ പി അബൂബക്കർ മുസ്‌ലിയാർ ചെയർമാനായുള്ള തൗഫീഖ് പബ്ലിക്കേഷനാണ് പത്രം പ്രസിദ്ധീകരിക്കുന്നത്. മുസ്‌ലിം മാനേജ്മെന്റുകൾക്ക് കീഴിൽ മലയാളത്തിൽ നിരവധി പത്രങ്ങളുണ്ടെങ്കിലും അറബീ നാമമുള്ള ഏക ദിനപത്രമാണ് സിറാജ്. വിളക്ക് എന്നാണ് ഇതിന്റെ അർഥം.

## പംക്തികൾ
#പ്രതിവാരം
#അക്ഷരം
#അവസരം
#കൃഷിപാഠം
#പരിഹാരം
#Edu Line

## അവലംബം

## പുറമെ നിന്നുള്ള കണ്ണികൾ
*സിറാജ് ദിനപത്രത്തിന്റെ ഔദ്യോഗിക വെബ്‌സൈറ്റ് 

വർഗ്ഗം:എപി വിഭാഗം സമസ്തയുടെ പ്രസിദ്ധീകരണങ്ങൾ
വർഗ്ഗം:ഇന്ത്യയിലെ പത്രങ്ങൾ
ഇശാ

മുസ്ലീങ്ങൾ എല്ലാ ദിവസവും അനുഷ്ഠിക്കേണ്ട നിർബന്ധമായ അഞ്ച്   നമസ്ക്കാരത്തിൽ ഒന്നാണ് **ഇശാഅ്**. ഇതിൻറെ സമയം സൂര്യൻ അസ്തമിച്ചതിനു ശേഷം മേഘത്തിലെ കടും ചുവപ്പ് മാഞ്ഞത് മുതൽ ഫജ്‌റു സാദിഖ് വെളിവാകുന്നത് വരെ ആകുന്നു. ഇശാ നമസ്ക്കാരത്തിൽ മൊത്തം നാലു റഖഅത്തുകളാണ് ഉള്ളത്. യാത്രികർക്ക് ചില മദ്‌ഹബുകൾ രണ്ടു റഖഅത്തുകളായി ചുരുക്കി നിസ്ക്കരിക്കാൻ അനുവാദം നൽകുന്നു. ഖലീഫാ ഉസ്‌മാൻ ബിൻ അഫ്ഫാൻ നിവേദനം ചെയ്ത ഹദീസിൽ ഇശാ നമസ്ക്കാരം ജമാഅത്തായി നിർവ്വഹിക്കുന്നവർക്ക്  രാത്രിയുടെ പകുതി വരെ മുടങ്ങാതെ നമസ്ക്കരിക്കുന്നവർക്കുള്ള പ്രതിഫലം നൽകപ്പെടുന്നതാണ് എന്ന് പറഞ്ഞിരിക്കുന്നു.

## അവലംബം

വിഭാഗം:ഇസ്ലാമികാചാരങ്ങൾ
പുലരി

thumb|പുലരിയുടെ ഒരു ദൃശ്യം
സൂര്യോദയത്തിനു മുൻപ് പ്രത്യക്ഷപ്പെടുന്ന ആകാശത്തിലെ പ്രകാശമാണ് **പുലരി**. ഇതിനെ കിഴക്ക് വെള്ളകീറുക എന്നും പറയാറുണ്ട്.

## ഫജ്റ്
അറബി ഭാഷയിൽ ഇതിനെ ഫജ്റ് അല്ലെങ്കിൽ ഫജറു സാദിഖ് (فجر അഥവാ الفجر الصادق) എന്നു വിളിക്കുന്നു. ഇതിനെ അടിസ്ഥാനമാക്കിയാണ് മുസ്ലിങ്ങൾ പ്രഭാത നമസ്‌കാരമായ *സുബഹ്* (صلاة الصب) അഥവാ സലാതുൽ ഫജ്‌ർ നിർവ്വഹിക്കുന്നത്. പുലരിയുടെയും സൂര്യോദയത്തിന്റെയും ഇടയിലുള്ള സമയമാണിത്.
മാത്യു മറ്റം

മലയാള സാഹിത്യത്തിലെ പ്രമുഖനായ ഒരു ജനപ്രിയസാഹിത്യകാരനായിരുന്നു **മാത്യു മറ്റം**. 270-ലേറെ നോവലുകൾ എഴുതിയിട്ടുണ്ട്.
## ജീവിതരേഖ
കോട്ടയം ജില്ലയിലെ എരുമേലി പമ്പാവാലി സ്വദേശിയായ മാത്യു ഹൈസ്കൂൾ പഠന കാലയളവിൽ കഥകളെഴുതി പുസ്തകമാക്കിയിരുന്നു. പിന്നീട് നോവൽ സാഹിത്യത്തിലേക്ക് തിരിഞ്ഞ മാത്യു മനോരമയും മംഗളവും അടക്കം ഒരേസമയം 13 വാരികകളിൽ വരെ നോവലുകളെഴുതിയിട്ടുണ്ട്. കുടിയേറ്റ കർഷകരുടെയും പാർശ്വവൽകൃത ജനതയുടെയും പ്രശ്നങ്ങൾ ലളിതമായ ഭാഷയിലൂടെ അവതരിപ്പിച്ചപ്പോൾ മാത്യു മറ്റം ആരാധകരേറെയുള്ള നോവലിസ്റ്റായി മാറി.

മംഗളം വാരികയിൽ 1970കളുടെ അവസാനം പ്രസിദ്ധീകരിച്ച കൊലപാതകം ഇതിവൃത്തമായ ‘കരിമ്പ്’ എന്ന നോവലിലൂടെയാണ് അദ്ദേഹം പ്രശസ്തനാകുന്നത്.ഹൗവ ബീച്ച്, ലക്ഷംവീട്, മേയ്ദിനം, അഞ്ചുസുന്ദരികൾ, ആലിപ്പഴം, ദൈവം ഉറങ്ങിയിട്ടില്ല, പ്രഫസറുടെ മകൾ, തുടങ്ങിയവയാണ് മറ്റ് പ്രധാന രചനകൾ. കരിമ്പ്, മേയ്ദിനം എന്നീ നോവലുകൾ സിനിമയായി. ആലിപ്പഴം ടി.വി. പരമ്പരയായി.പ്രമേഹ രോഗിയായിരുന്ന പ്രമേഹരോഗിയായിരുന്ന മാത്യു മറ്റം 2016 മെയ് 29-ന്  65-ആം വയസ്സിൽ ഹൃദയാഘാതത്തെ തുടർന്ന് അന്തരിച്ചു.

## കുടുംബം
കോട്ടയം ജില്ലയിലെ കാഞ്ഞിരപ്പള്ളി സെന്റ് ഡോമിനിക്സ് കോളേജിൽ പഠിച്ചുകൊണ്ടിരുന്ന സമയത്ത് സഹപാഠിയായിരുന്ന വത്സമ്മയുമായി പ്രണയത്തിലാവുകയും അവരെ വിവാഹം കഴിയ്ക്കുകയും ചെയ്തു. വ്യത്യസ്ത മതത്തിൽപ്പെട്ടവരായതുകൊണ്ട് എതിർപ്പുകൾ നേരിടേണ്ടിവന്നതിനാൽ അവർ ഒന്നിച്ചുള്ള ജീവിതമാരംഭിച്ചപ്പോൾ സാമ്പത്തികമായി ബുദ്ധിമുട്ടിലായി. ജീവിയ്ക്കുവാനുള്ള പണമുണ്ടാക്കാൻ വേണ്ടിയാണ് ആദ്യകാലത്ത് മാത്യു മറ്റം നോവലുകൾ എഴുതി തുടങ്ങിയത്. ദമ്പതികൾക്ക് കിഷോർ, എമിലി എന്നീ രണ്ടു കുട്ടികളുണ്ട്.

## പ്രധാന കൃതികൾ
*ഹൗവ ബീച്ച്
*ലക്ഷംവീട്
*അഞ്ചുസുന്ദരികൾ
*മഴവില്ല്
*കരിമ്പ്
*മേയ്ദിനം
*ആലിപ്പഴം
*വീണ്ടും വസന്തം
*നിശാഗന്ധി
*ഒൻപതാം പ്രമാണം
*കൈ വിഷം
*മണവാട്ടി
*ദൈവം ഉറങ്ങിയിട്ടില്ല
*തടങ്കൽപ്പാളയം
*പോലീസുകാരന്റെ മകൾ
*പ്രൊഫസറുടെ മകൾ 
*റൊട്ടി  
*രാത്രിയിൽ വിശുദ്ധരില്ല
*കാന്താരി
*ചീഫ് ജസ്റ്റീസ്
*ചെല്ലക്കിളി
*രമണൻ
*താലപ്പൊലി
*താലി
*ഇണതേടും യാമങ്ങൾ
*ജവഹർ കോളനി
*കഞ്ചാവ്
*സൂര്യനെല്ലി
*ആറാം വാർഡ്
*കൈവിഷം
*അഞ്ചുസുന്ദരികൾ
*ചേക്കുമരം
*ചീഫ് ജസ്റ്റീസ്
*ചെല്ലക്കിളി
*ലോകാവസാനം
*ഐലന്റ് എക്സപ്രസ്
*സിദ്ധൻ
*ലോറൻസിന്റെ കാമുകി
*ചേരി
*കട്ടപ്പനയിലെ ദാദ
*തേക്കടി ഫാസ്റ്റ്
*ജനുവരിക്കാറ്റ്
*ഞായറാഴ്ച ഞാൻ കാത്തിരിക്കും
## അവലംബം
 

വർഗ്ഗം:മലയാളം നോവലെഴുത്തുകാർ
വർഗ്ഗം:1950-ൽ ജനിച്ചവർ
വി.പി. ശിവകുമാർ

ആധുനിക മലയാളസാഹിത്യത്തിലെ ചെറുകഥാകൃത്തുക്കളിൽ‌ പ്രമുഖനായിരുന്നു **വി.പി.ശിവകുമാർ** (മേയ് 15, 1947 - ജൂലൈ 27, 1993). അസ്തിത്വവാദികളായ ആധുനികരെ പിന്തുടർന്നുവന്ന തലമുറയിൽപ്പെട്ട കഥാകാരനാണ് ഇദ്ദേഹം. ബോർഹെസിന്റെ സ്വാധീനം പ്രകടമാക്കിയ രചനകളാണ് ഇദ്ദേഹത്തിന്റേത്. 
## ജീവിതരേഖ
മാവേലിക്കരയിൽ 1947 മേയ്‌ 15-ന്‌ ജനനം. പിതാവ് പാലക്കാട് ജില്ലയിലെ കുന്നത്തൂർ വില്ലേജിൽ പോഴരാമത്ത് പത്മനാഭൻ നായർ. അമ്മ ജാനകിയമ്മ. 1966-ൽ ടെലിഫോൺസ്‌ വകുപ്പിൽ ജോലിയിൽ പ്രവേശിച്ചു. ജീവനക്കാരുടെ സമരത്തിൽ പങ്കെടുത്തതിന്‌ ജോലിയിൽനിന്ന്‌ പുറത്താക്കപ്പെട്ടു. 1971-ൽ കേരള സർവകലാശാലയിൽ നിന്ന് ഒന്നാം റാങ്കോടെ മലയാള സാഹിത്യത്തിൽ എം.എ പാസ്സായി, തുടർന്ന് 1972 മുതൽ വിവിധ ഗവൺമെന്റ് കോളേജുകളിൽ അദ്ധ്യാപകനായി ജോലിനോക്കി.

## മരണം
ഏറെ നാളായി അലട്ടിയിരുന്ന ഗുരുതരമായ അർബുദരോഗം മൂർച്ഛിച്ച് 1993 ജുലൈ 27-ന്‌ തിരുവനന്തപുരത്തെ ആർ.സി.സി.യിൽ വച്ച് ശിവകുമാർ അന്തരിച്ചു. മരണസമയത്ത് 46 വയസ്സേ അദ്ദേഹത്തിനുണ്ടായിരുന്നുള്ളൂ. 
## പ്രധാന കൃതികൾ
### കഥാസമാഹരങ്ങൾ
* തിരുവതാംകൂർ കഥകൾ
* ഒറ്റ
* കരയോഗം 
*വി.പി.ശിവകുമാറിന്റെ കഥകൾ

### വിവർത്തനങ്ങൾ
* യോനെസ്‌കോയുടെ 3 നാടകങ്ങൾ
* ബോർഹസ്‌ കഥകൾ 
*ചാമിസോവിന്റെ പീറ്റർ ഷ്ലെമിലിന്റെ അത്ഭുതകഥ
### ലേഖന സമാഹാരം
* തലസ്ഥാനത്തെ ഹനുമാൻ 

## അവലംബം

വർഗ്ഗം:1947-ൽ ജനിച്ചവർ
വർഗ്ഗം: 1993-ൽ മരിച്ചവർ
വർഗ്ഗം:മേയ് 15-ന് ജനിച്ചവർ
വർഗ്ഗം:ജൂലൈ 27-ന് മരിച്ചവർ

വർഗ്ഗം:മലയാള കഥാകൃത്തുക്കൾ
വർഗ്ഗം:ആലപ്പുഴ ജില്ലയിൽ ജനിച്ചവർ
കായട

പാകമായിത്തുടങ്ങുന്ന വാഴപ്പഴം (കായ്) ഉപയോഗിച്ചു നിർമ്മിക്കുന്ന ഒരു പലഹാരമാണ്‌ **കായട**. മൂപ്പെത്തി പഴുത്തു തുടങ്ങുന്ന നേന്ത്ര വാഴയുടെ പഴമാണ് ഈ പലഹാരം നിർമ്മിക്കാൻ ഉപയോഗിക്കുന്നത്. മലബാർ‌ മേഖലയിലെ മുസ്ലീങ്ങൾ‌ക്ക് വളരെ പ്രിയപ്പെട്ട വിഭവമാണിത്. ചിലയിടങ്ങളിൽ **ഉന്നക്കായ്** എന്ന പേരിലും ഈ വിഭവം അറിയപ്പെടുന്നു. ഉന്നമരത്തിന്റെ കായുടെ ആകൃതിയിൽ നിർമ്മിക്കുന്നതിനാലാണിങ്ങനെ അറിയപ്പടുന്നത്.

## തയ്യാറാക്കുന്ന വിധം
കായ് പരുവത്തിലുള്ള വാഴപ്പഴം കട്ടിയായ് അരച്ചെടുക്കുന്നു. ഇത് ചെറിയ വട്ടത്തിൽ പരത്തിയെടുക്കുന്നു. ഇതിൽ ആവശ്യമായ പണ്ടം ചേർത്ത്, പണ്ടം പുറത്ത് വരാത്ത രീതിയിൽ ഉന്നക്കായുടെ ആകൃതിയിൽ ഉരുട്ടിയെടുക്കുന്നു. ഇത് തിളപ്പിച്ച എണ്ണയിൽ വറുത്തെടുക്കുന്നു. സാധാരണയായി വെളിച്ചെണ്ണയാണ് ഇതിനായി ഉപയോഗിക്കാറ്. ഇതിലേക്കാവശ്യമായ പണ്ടം തയ്യാറാക്കുന്ന വിധം താഴെ പറയുന്നു.

### പണ്ടം
ചിരകിയ തേങ്ങയും പഞ്ചസാരയും നെയ്യും ഉപയോഗിച്ചാണ് സാധാരണയഅയി പണ്ടം നിർമ്മിക്കുന്നത്. അല്പം നെയ്യിൽ ചൂടാക്കി അതിൽ കശുവണ്ടിപ്പരിപ്പ്, ഉണക്കമുന്തിരി എന്നിവ വറുത്തെടുക്കുന്നു. ഇതേ രീതിയിൽ തേങ്ങ വറുത്ത് അതിൽ ആവശ്യത്തിനു പഞ്ചസാരയും മുട്ടയും ചേർത്ത് വഴറ്റുന്നു ഇതിൽ വറുത്തെടുത്ത കശുവണ്ടി പരിപ്പ്, ഉണക്ക മുന്തിരി എന്നിവ ചേർക്കുന്നു. ഇത് ഇഷ്ടാനുസരണം കശുവണ്ടിപ്പരിപ്പ്, ഉണക്കമുന്തിരി, മുട്ട എന്നിവ ഒഴിവാക്കിയും തയ്യാറാക്കാറുണ്ട്.

## ചിത്രശാല



File:Unnakaya_-_ഉന്നക്കായ.JPG|കായട അഥവ ഉന്നക്കായ്



## പുറത്തേക്കുള്ള കണ്ണികൾ

https://www.youtube.com/watch?v=VQSoLBLglpI
https://www.youtube.com/watch?v=FJNaaT9kN2A

വർഗ്ഗം:കേരളത്തിലെ ഭക്ഷ്യവിഭവങ്ങൾ
വർഗ്ഗം:കായ കൊണ്ടുണ്ടാക്കുന്ന വിഭവങ്ങൾ
മുഹമ്മദ് റാഫി

**മുഹമ്മദ് റാഫി** എന്ന മാടമ്പില്ലത്ത് മുഹമ്മദ് റാഫി (ജനനം:24‌ മേയ്‌ 1982) ഇന്ത്യൻ ഫുട്ബോൾ ടീം അംഗവും കേരളത്തിലെ പുതിയ തലമുറയിലെ ഫുട്ബോൾ കളിക്കാരിൽ ശ്രദ്ധേയനുമാണ്. നിലവിൽ കേരള ബ്ലാസ്റ്റേഴ്സിന്റെവൈസ് ക്യാപ്റ്റൻ ആണ്.കാസർഗോഡ് ജില്ലയിലെ തൃക്കരിപ്പൂർ ആണ് സ്വദേശം. തൃക്കരിപ്പൂർ ഹൈസ്കൂൾ ടീം, ആക്മി ക്ലബ്‌ ടീം, കാസർകോഡ്‌ ജില്ലാ സ്ക്കൂൾ ടീം . കാസർകോഡ്‌ ജില്ലാ ടീം, സംസ്ഥാന സ്ക്കൂൾ ടീം, എസ്‌.ബി.ടി., കേരള ഫുഡ്ബോൾ ടീം, മഹീന്ദ്ര യുണൈറ്റഡ്‌ എന്നീ ടീമുകൾക്കു വേണ്ടി കളിച്ചിട്ടുള്ള റാഫി ഇപ്പോൾ ചർച്ചിൽ ബ്രദേഴ്സ്, ഇന്ത്യൻ ഫുട്ബോൾ ടീം എന്നീ ടീമുകളെ പ്രതിനിധീകരിക്കുന്നു. ചർച്ചിൽ ബ്രദേഴ്സുമായുള്ള ഒരു കോടി രൂപയുടെ കരാർ റാഫിക്ക് വലിയ മാധ്യമശ്രദ്ധ നേടിക്കൊടുത്തു. ഈ കരാറോടെ റാഫി ഇന്ത്യയിൽ ഏറ്റവും കൂടുതൽ പ്രതിഫലം പറ്റുന്ന ഇന്ത്യൻ ഫുട്ബോളറായി മാറി. 

## ജീവിതരേഖ
തൃക്കരിപ്പൂർ റസീനാ മൻസിലിൽ കെ.കെ.പി.അബ്ദുള്ളയുടെയും എം.സുബൈദയുടെയും മൂത്തമകനായ റാഫിയിലെ ഫുഡ്ബോൾ കളിക്കാരനെ കണ്ടെത്തുന്നത് തൃക്കരിപ്പൂർ ഗവ. വൊക്കേഷണൽ ഹയർ സെക്കൻഡറി സ്കൂളിലെ കായികാധ്യാപകനായ രാധാകൃഷ്ണനാണ്. സ്കൂൾ ടീമിലെ മികച്ച പ്രകടനം ജില്ലാ, സംസ്ഥാന സ്കൂൾ ടീമുകളിലേക്ക് വഴിതുറന്നു. കോച്ച്. എം.എൻ.നജീബിന്റെ ക്ഷണത്തെത്തുടർന്ന് എസ്.ബി.ടിയിൽ അംഗമായ റാഫിക്ക് അവിടെ നജീബിൽ നിന്നും ലഭിച്ച മികച്ച ശിക്ഷണമാണ് അദ്ദേഹത്തെ ഒരു പ്രൊഫഷണൽ കളിക്കാരനാക്കി മാറ്റിയത്. റാഫിയുടെ സഹോദരന്മാരും ഫുഡ്ബോൾ കളിക്കാരാണ്. ഒരനുജനായ മുഹമ്മദ് ഷാഫി വിവ കേരളക്കു വേണ്ടിയും മറ്റൊരനുജനായ മുഹമ്മദ് റാസി കെ.എസ്.ഇ.ബിക്കു വേണ്ടിയും കളിക്കുന്നു.
2013 ജൂൺ 2 ന് റാഫി വിവാഹിതനായി. ആയിഷ ശിഫാനയാണ് ഭാര്യ.

## പുരസ്കാരം
#ഇന്ത്യൻ ഫുഡ്ബോളർ ഓഫ് ദ ഇയർ (2010)
#കേരളാ സ്പോർട്സ് പേഴ്സൺസ് അസോസിയേഷന്റെ വി.പി.സത്യൻ പുരസ്കാരം (2010)

## അവലംബം

*മൈതൃക്കരിപ്പൂർ.കോം 
*മനോരമഓൺലൈൻ 

 

വർഗ്ഗം:1982-ൽ ജനിച്ചവർ
വർഗ്ഗം:മേയ് 24-ന് ജനിച്ചവർ

വർഗ്ഗം:കേരളത്തിലെ ഫുട്ബോൾ കളിക്കാർ
യു.പി. ജയരാജ്

ലഘുചിത്രം

മലയാളസാഹിത്യത്തിലെ ആധുനികചെറുകഥാകൃത്തുക്കളിൽ പ്രമുഖനാണ്‌ **യു.പി. ജയരാജ്**. 
## ജീവിതരേഖ
1950-ൽ കണ്ണൂർ ജില്ലയിലെ തലശ്ശേരിക്കടുത്ത് ജനിച്ചു. കതിരൂർ ഗവണ്മെന്റ് ഹൈസ്കൂളിലെ പഠനത്തിനു ശേഷം ഐ.ടി.ഐ. ഡിപ്ലോമ നേടി. മഹാരാഷ്ട്രയിലെ അംബർനാഥ് ആയുധനിർമ്മാണശാലയിൽ ഇലക്ട്രീഷ്യനായി ജോലിയിൽ പ്രവേശിച്ചു.
## കുടുംബം
അച്ഛൻ: യു.പി. ഗോപാലൻ

അമ്മ: സി.എം. യശോദ

ഭാര്യ: പി. പ്രസീദ

മകൻ: യു.പി. അഭിജിത്ത്

## മരണം
തിരുച്ചിറപ്പള്ളി ആയുധനിർമ്മാണശാലയിൽ ഇലക്ട്രിക്കൽ ചാർജ്‌മാനായിരിക്കെ 1999 ജൂലൈ 11-ന്‌ മരണം.

## കൃതികൾ
*നിരാശാഭരിതനായ സുഹൃത്തിന്‌ ഒരു കത്ത് -(ജൂൺ 1983, സാഗാ ലൈബ്രറി, അന്തിക്കാട്)
*നിരാശാഭരിതനായ സുഹൃത്തിന്‌ ഒരു കത്ത് -(ജൂലൈ 1994, മൾബറി പബ്ലിക്കേഷൻസ്, കോഴിക്കോട്)
*ഒക്കിനാവയിലെ പതിവ്രതകൾ (ജനുവരി 2000, ഡി.സി.ബുക്ക്സ്, കോട്ടയം)
*യു.പി.ജയരാജ് സ്മരണ (സെപ്റ്റംബർ 2003, ഡി.സി.ബുക്ക്സ്, കോട്ടയം)
*യു.പി.ജയരാജിന്റെ കഥകൾ (നവംബർ 2005, ഡി.സി.ബുക്ക്സ്, കോട്ടയം)
*യു.പി.ജയരാജിന്റെ കഥകൾ സമ്പൂർണം (ജൂലൈ 2012, ഡി.സി.ബുക്ക്സ്, കോട്ടയം)
*
## വിവർത്തനം
ചൈനീസ്, വിയറ്റ്‌നാമീസ്, പാലസ്തീൻ ഭാഷകളിലെ യു.പി. ജയരാജ് വിവർത്തനം ചെയ്ത വിപ്ലവകഥകൾ ഉണരുന്നവർ എന്ന പേരിൽ പ്രസിദ്ധീകൃതമായിട്ടുണ്ട്. 

## പുരസ്ക്കാരങ്ങൾ
യു.പി. ജയരാജിന് പുരസ്കാരങ്ങളൊന്നും ലഭിച്ചിട്ടില്ല. പക്ഷേ മരണാനന്തരം അദ്ദേഹത്തിന്റ പേരിൽ തലശ്ശേരിയിലെ യു.പി. ജയരാജ് ട്രസ്റ്റ് മലയാള ചെറുകഥയ്ക്ക് അവാർഡ് ഏർപ്പെടുത്തിയിട്ടുണ്ട്.

വർഗ്ഗം:മലയാള കഥാകൃത്തുക്കൾ
വർഗ്ഗം:1950-ൽ ജനിച്ചവർ
മഹാവീരൻ (വിവക്ഷകൾ)

*വർദ്ധമാന മഹാവീരൻ - ജൈനമതസ്ഥാപകൻ
*മഹാവീരൻ (ഗണിതജ്ഞൻ)